মুখোমুখী সাংবাদিকরা মুক্তিযুদ্ধ বিরোধীকে বাঁচাতে মানববন্ধনে বাধা! - দৈনিক মহানগর 24.কম\nমুখোমুখী সাংবাদিকরা মুক্তিযুদ্ধ বিরোধীকে বাঁচাতে মানববন্ধনে বাধা!\nসাগর নোমাণী, রাজশাহীঃ মহান মুক্তিযুদ্ধে শহীদদের সংখ্যা বিকৃতিকারী রাজশাহী মাধ্যমিক ও উচ্চ মাধ্যমিক শিক্ষাবোর্ড সচিব ড. মোয়াজ্জেম হোসেনকে অপসারণ ও শাস্তি দাবির মানববন্ধন কর্মসূচিতে বাধা দেয়া হয়েছে। গত রবিবার বেলা সাড়ে ১১টায় নগরীর রেলগেটে রাজশাহী সাংবাদিক ইউনিয়নের (আরইউজে) সভাপতি রফিকুল ইসলামের নেতৃত্বে এ বাধা দেয়া হয়। এসময় ছড়িয়ে পড়ে উত্তেজনা। বন্ধ হয়ে যায় সড়ক। সৃষ্টি হয় তীব্র যানজট।\nজানা গেছে, রাজশাহী শিক্ষাবোর্ড সচিব ড. মোয়াজ্জেম হোসেন নিজেকে ইতিহাসের শিক্ষক ও গবেষক দাবি করে মুজিববর্ষে প্রতিষ্ঠানটির একটি অনুষ্ঠানে মহান মুক্তিযুদ্ধে শহীদদের সংখ্যা নিয়ে বিতর্কিত মন্তব্য করেন। অনুষ্ঠানে তিনি বলেন, ‘আমি নিজে ইতিহাসের শিক্ষক ছিলাম এবং অনেক কিছু গবেষণা করেছি। গবেষণা করে জানতে পেরেছি, মুক্তিযুদ্ধে শহীদের সংখ্যা ৩০ লাখ নয়। শহীদ হয়েছেন ৩ লাখ। ৩-এর সাথে একটি শূণ্য বাড়িয়ে বলা হয়।’\nওই অনুষ্ঠানে রাজশাহী শিক্ষাবোর্ড চেয়ারম্যান ড. মোকবুল হোসেন ও সাংবাদিকসহ বিশিষ্টজনেরা উপস্থিত ছিলেন। তার এমন বিভ্রান্তিকর বক্তব্যের প্রতিবাদে ও শাস্তির দাবিতে প্রধানমন্ত্রী শেখ হাসিনার কাছে স্মারকলিপি দেয় জননেতা আতাউর রহমান স্মৃতি পরিষদ নামে উত্তরবঙ্গের একটি স্বেচ্ছাসেবী সংগঠন। পরে শিক্ষামন্ত্রণারয়ের তদন্তে তিনি দোষী সাব্যস্ত হলেও তদন্ত রিপোর্ট ধাপাচাপা দিয়ে রাখা হয়েছে। এসবের পরিপ্রেক্ষিতে ড. মোয়াজ্জেম হোসেনের বিরুদ্ধে দৃশ্যমান ব্যবস্থা না নেয়ায় গতকাল রবিবার সকালে নগরীর রেলগেটে মানববন্ধন কর্মসূচির ডাক দেয় কয়েকটি সাংবাদিক ও মানবাধিকার সংগঠন। সেখানে সাংবাদিক মানবাধিকারকর্মীরা ছাড়াও অংশ নেন বেশ কয়েকজন বীর মুক্তিযোদ্ধা ও আইনজীবী। এসময় আকস্মাৎ এসে মানববন্ধন করতে নিষেধ করেন আরইউজে সভাপতি রফিকুল ইসলাম। তখনই ছড়িয়ে পড়ে উত্তেজনা। মানববন্ধনে বক্তব্য দিতে থাকেন অতিথিরা। কিন্ত আরইউজে সভাপতি তার পক্ষের আরো কয়েকজন ঘটনাস্থলে ডাকেন। এরপরই উভয়পক্ষ পাল্টাপাল্টি অবস্থানে যায় এবং অতিরিক্ত পুলিশ ঘটনাস্থলে আসে। তবে সন্ধ্যা পর্যন্ত রেলগেটে সড়ক অবরোধ করে রাখেন আরইউজে সভাপতি গ্রুপের সংবাদকর্মীরা।\nএদিকে, রেলগেটের ঘটনায় উদ্বেগ প্রকাশ করে বিবৃতি দিয়েছে রাজশাহী প্রেসক্লাব। সংগঠনের সভাপতি সাইদুর রহমান ও সাধারণ সম্পাদক এ্যাডভোকেট মো. আসলাম-উদ-দৌলা এক যুক্ত বিবৃতিতে বলেন, রেলগেট এলাকায় দেশের শীর্ষস্থানীয় দৈনিকের সাংবাদিকদের উপর হামলা এবং নবীন সাংবাদিকদের মানববন্ধন কর্মসূচিতে মুখোমুখি অবস্থানকে ঘিরে সৃষ্ট ঘটনায় মূলধারার সাংবাদিকরা বিব্রত। সভা-সমাবেশ, মিছিল-মানববন্ধন স্বাধীন দেশের সাংবিধানিক অধিকার। সংবিধানের ৩৭ ও ৩৮ অনুচ্ছেদে এ অধিকার দেয়া আছে। গনতান্ত্রিক দেশে সাংবাদিকরা এসব করতে পারেন। কিন্তু শান্তিপূর্ণ কর্মসূচি থেকে সাংবাদিক রফিকুল ইসলাম রফিকসহ কয়েকজনের যেভাবে হামলা চালানো হয়েছে তা নিন্দনীয়, নাক্কারজনক। আমরা এ ঘটনায় গভীর উদ্বেগ প্রকাশ ও জড়িতদের শাস্তি দাবি করছি।\nহামলার শিকার রফিকুল ইসলাম রফিক সাংবাদিক হিসেবে পরিচিত মুখ। কি কারণে তার ওপর হামলা চালানো হলো? কি কারণে তিনি মুখোমুখি অবস্থানে গেলেন? কি কারণে শান্তিপূর্ণ কর্মসূচিতে বাধা দেয়ার মতো পরিস্থিতির উদ্ভব ঘটলো, কেন তিনি সেখানে উপস্থিত হলেন এসব প্রশ্ন এখনো অমীমাংসিত। এসবের পরিপ্রেক্ষিতে সৃষ্ট অনাকাঙ্খিত ঘটনার তদন্ত হওয়া প্রয়োজন। একই সাথে যারা সংগঠনের নেতৃত্ব দিবেন তাদের অবশ্যই সহনশীল আচারণের অধিকারী হতে হবে। নাহলে শান্তিপূর্ণ পরিবেশ বিনষ্ট হয়। পদ ও সংগঠনেরও গরিমা আঘাতপ্রাপ্ত হয়। এ ধরণের অনাকাঙ্খিত ঘটনার যাতে পূণরাবৃত্তি না ঘটে সেদিকে লক্ষ্য রাখতে হবে।\nঅন্যায়ের প্রতিবাদ করতে হবে। আইন তার নিজস্ব গতিতে চলবে। তবে মহাসড়কে জনদুর্ভোগ সৃষ্টি করে কর্মসূচি পালন কাম্য নয়।


সাংবাদিক মিজানুর রহমান খানের মৃত্যুতে ঢাবি ভিসির শোক - বিবিধ - দৈনিকশিক্ষা\nসোমবার (১১ জানুয়ারি) এক শোকবাণীতে উপাচার্য বলেন, মিজানুর রহমান খান ছিলেন একজন সুপরিচিত সাংবাদিক ও কলাম লেখক। তথ্য-উপাত্তের বস্তুনিষ্ঠ বহুমাত্রিক বিশ্লেষণে তিনি পারদর্শী ছিলেন। কোন বিষয়বস্তুর আইনি কাঠামো ও পরিকাঠামো সংশ্লেষণে তিনি ছিলেন সিদ্ধহস্ত। তাঁর মৃত্যুতে দেশ একজন বিদগ্ধ সাংবাদিক ও কলাম লেখককে হারাল।\nউপাচার্য অধ্যাপক ড. মো. আখতারুজ্জামান মরহুমের বিদেহী আত্মার মাগফেরাত কামনা করেন এবং তাঁর পরিবারের শোক-সন্তপ্ত সদস্যদের প্রতি গভীর সমবেদনা জানান।\nইএফটিতে বেতন : এমপিও সংশোধন নিয়ে শিক্ষকদের দুশ্চিন্তা বন্ধের উদ্যোগ চাই


ঝিনাইদহে মেডিকেল কলেজ স্থাপনে জোর অগ্রগতি ! – চ্যানেল সেভেন বিডি\nঝিনাইদহে মেডিকেল কলেজ স্থাপনে জোর অগ্রগতি !\nআপডেটঃ ১:২৩ পূর্বাহ্ণ | আগস্ট ১৮, ২০১৬\nঝিনাইদহ প্রতিনিধিঃসাব্বির হোসেন :\nমেডকেল কলেজ স্থপানের সব কিছুই বিদ্যমান ঝিনাইদহে। মেডিকেল কলেজের সহায়ক দুইটি নার্সিং ইন্সটিটিউট, একটি ইন্সটিটিউট অব হেলথ টেকনোলজি ও একটি ম্যাটস প্রতিষ্ঠিত হয়েছে বহু আগেই। নেই কেবল মেডিকেল কলেজ। সরকারের সদিচ্ছা ও একটি মাত্র ঘোষনাই বদলে দিতে পারে ঝিনাইদহের চিত্র।\nমঙ্গলবার ঝিনাইদহ জেলা প্রশাসকের সম্মেলন কক্ষে ঝিনাইদহ জেলা সমন্বয় কমিটির সভায় জনপ্রতিনিধিরা ঝিনাইদহে মেডিকেল কলেজ স্থাপনের দাবীতে সোচ্চার হন। বিষয়টি তারা জেলা প্রশাসকের মাধ্যমে সরকারের দৃষ্টিতে আনার দাবী জানান।\nদুপুরে ঝিনাইদহ জেলা প্রশাসকের সম্মেলন কক্ষে জেলা প্রশাসক মাহবুব আলম তালুকদারের সভাপতিত্বে সভায় বক্তব্য রাখেন অতিরিক্ত জেলা প্রশাসক (সার্বিক) আবু ইউসুফ মো: রেজাউর রহমান, অতিরিক্ত জেলা ম্যাজিস্ট্রেট আব্দুর রউফ মন্ডল, ঝিনাইদহ প্রেসক্লাবের সভাপতি আলাউদ্দীন আজাদ, ঝিনাইদহ সদর উপজেলা চেয়ারম্যান এড আব্দুল আলিম, কালীগঞ্জের উপজেলা চেয়ারম্যান জাহাঙ্গীর সিদ্দিক ঠান্ডু, কোটাচাঁদপুর উপজেলার ভারপ্রাপ্ত চেয়ারম্যান নাজমা খাতুন, কৃষি সম্প্রসারণ অধিদপ্তরের উপ-পরিচালক শাহ মোহাম্মদ আকরামুল হক, কালীগঞ্জ উপজেলা নির্বাহী কর্মকর্তা মানোয়ার হোসেন মোল্লা, ঝিনাইদহ সদর উপজেলা নির্বাহী কর্মকর্তা মোস্তাফিজুর রহমান, শৈলকুপা উপজেলা নির্বাহী কর্মকর্তা দিদারুল আলম, হরিণাকুন্ডুর কাপাশহাটিয়া ইউনিয়ন পরিষদের চেয়ারম্যান মশিয়ার রহমান জোয়ারদার।\nসমন্বয় সভায় জনপ্রতিনিধিরা ঝিনাইদহে মেডিকেল কলেজ হাসপাতাল স্থাপনের যুক্তি তুলে ধরে বলেন, ঝিনাইদহ সদর হাসপাতালটি ইতিমধ্যে আড়াইশ বেডে উন্নীত করা হয়েছে। অবকাঠামো উন্নয়নে প্রায় ১৫/১৬ কোটি টাকার টেন্ডার সম্পন্ন হয়েছে। কুষ্টিয়া ও যশোরের চেয়ে ঝিনাইদহ জেলা একশ ভাগ সুবিধা জনক স্থানে থাকার পরও এখানে মেডিকেল কলেজ স্থপন না করা দুঃখজনক। মেডিকেলের ছাত্র ছাত্রীদের অনুশীলন ও পড়ালেখার জন্য বহু আগেই সহায়ক দুইটি নার্সিং ইন্সটিটিউট, একটি ইন্সটিটিউট অব হেলথ টেকনোলজি ও একটি ম্যাটস প্রতিষ্ঠিত হয়েছে।\nঝিনাইদহ প্রেসক্লাবের সভাপতি আলাউদ্দীন আজাদ বলেন, সরকারের স্বাস্থ্য মন্ত্রী মোহাম্মদ নাসিম সংসদে ঝিনাইদহ সদর হাসপাতালের উন্নত কর্মকান্ড তুলে ধরে প্রশংসা মুলক বক্তব্য দিয়েছেন। সরকারের একাধিক সচিব হাসপাতাল পরিদর্শন করে এটি বাংলাদেশের মডেল হাসপাতাল হিসেবে চিহ্নিত করেছেন।\nএখন ঝিনাইদহবাসীর প্রণের দাবীতে পরিণত হয়েছে ঝিনাইদহে মেডিকেল কলেজ স্থাপনের বিষয়টি। কালীগঞ্জ উপজেলা পরিষদের চেয়ারম্যান আওয়ামীলীগ নেতা জাহাঙ্গীর সিদ্দিক ঠান্ডু বলেন, বহু আগে থেকেই ঝিনাইদহে মেডিকেল কলেজ স্থপানের বিষয়টি উচ্চারিত হয়ে আসছে। মেডিকেলের শিক্ষার্থীদের জ্ঞান চর্চার জন্য জন্য সবই ঝিনাইদহে বিদ্যমান। এখন ঘোষনা আর লোকবল দিলেই ঝিনাইদহে মেডিকেল কলেজ চালু হতে পারে। সদরের উপজেলা চেয়ারম্যান এড আব্দুল আলীম ও কোটাচাঁদপুর উপজেলার ভারপ্রাপ্ত চেয়ারম্যান নাজমা খাতুন ঝিনাইদহে মেডিকেল কলেজ স্থপনের পক্ষে জোরালো বক্তব্য তুলে ধরে অবিলম্বে বাস্তবায়নের দাবী জানান।\nএদিকে ঝিনাইদহ সিভিল সার্জন ডাঃ আব্দুস সালাম জানান, ভৌগলিক কারণে ঝিনাইদহ একটি গুরুত্বপুর্ণ জেলা। দক্ষিনাঞ্চলের প্রবেশ দ্বার হিসেবে ঝিনাইদহ ব্যবহৃত হয়ে আসছে। ঝিনাইদহ সদর হাসপাতালে যে ভাবে রোগীর চাপ বাড়ছে, তাতে মেডিকেল কলেজ হাসপাতাল স্থাপন ছাড়া এই চাপ কমানো সম্ভব নয়। তিনি বলেন, প্রতিদিন আউট ডোরে এক হাজারের বেশি রোগী চিকিৎসা দেওয়া হয়। এছাড়া প্রতিদিন শিশু, গর্ভবতি মহিলা, মারামারি, সড়ক দুর্ঘটনাসহ প্রায় পাঁচশ রোগী ভর্তি হচ্ছে।\nচিকিৎসক ও বেড না থাকায় এতো মানুষ একসঙ্গে চিকিৎসা প্রদান সম্ভব হচ্ছে না। মেডিকেল কলেজ স্থাপন করা হলে দক্ষিনাঞ্চলের মানুষ সহজে উন্নত সেবা পেত। ঝিনাইদহ সদর হাসপাতালের প্রসুতি বিভাগর প্রধান ডাঃ এমদাদ হোসেন জানান, মেডিকেল কলেজ স্থাপন করার সহায়ক সব কিছুই এখন ঝিনাইদহে রয়েছে। তবে সরকারের বিবেচনায় ঝিনাইদহকে প্রাধান্য দেওয়া হচ্ছে।\nস্বাস্থ্য মন্ত্রী ও সচিবরা ঝিনাইদহ সদর হাসপাতালকে উন্নত করতে একটি পরিকল্পনা গ্রহন করেছেন। আশা করা যায় দ্রুতই ঝিনাইদহে মেডিকেল কলেজ স্থাপন হবে। তবে প্রশাসনের একটি সুত্র জানায়, ঝিনাইদহের জনপ্রতিনিধিরা সরকারের উপর মহলে যোগাযোগ করলেই কেবল ঝিনাইদহে মেডিকেল কলেজ স্থাপনের দাবীটি বাস্তব রুপ নিতে পারে।


মানসিক অবসাদ ? নাকি অন্য কিছু ? অভিনেত্রী সেজল শর্মার হঠাৎ আত্মহত্যার পিছনে কারণ কী ? Sejal Sharma commits suicide, co-star Nirbhay Shukla claims she was stressed about her fathers health | entertainment - News18 Bangla, Today's Latest Bengali News\nমানসিক অবসাদ ? নাকি অন্য কিছু ? অভিনেত্রী সেজল শর্মার হঠাৎ আত্মহত্যার পিছনে কারণ কী ?\nঅভিনেত্রী সেজল শর্মা জনপ্রিয়তা পেয়েছিলেন হিন্দি ধারাবাহিক ‘দিল তো হ্যাপি হ্যায় জি’-র দৌলতে ৷\nBangla Editor |\tNews18 Bangla | January 25, 2020, 6:17 PM IST\nঅভিনেত্রী সেজল শর্মা জনপ্রিয়তা পেয়েছিলেন হিন্দি ধারাবাহিক ‘দিল তো হ্যাপি হ্যায় জি’-র দৌলতে ৷ রাজস্থানের কোটার হাসিখুশি মেয়ে শেষপর্যন্ত কেন আত্মহত্যার পথ বেছে নিলেন, তার পরিষ্কার উত্তর এখনও কারোর কাছেই নেই ৷\nতবে সেজল যে দীর্ঘদিন ধরে মানসিক অবসাদে ভুগছিলেন, সে কথা মুম্বইয়ের টেলি ইন্ডাস্ট্রির অনেকের কথাতেই উঠে এসেছে ৷\nসেজলের মৃত্যুর খবর পেয়ে মুম্বইয়ে তাঁর বন্ধু এবং সহ-অভিনেতারা স্তম্ভিত ৷ এক সহ-অভিনেতা জানিয়েছেন, ১০ দিন আগেও তাঁর সঙ্গে সেজলের দেখা হয় ৷ এবং পরে হোয়াটসঅ্যাপেও কথা হয়েছিল ৷ সেজল যে এমনটা করে বসবে, তারা কেউ বুঝতেই পারেননি ৷\nতবে সেজলের আরেক বন্ধু এবং কো-স্টার নির্ভয় শুক্লার মতে, ‘‘ ও বেশ কিছুদিন ধরেই প্রবল মানসিক চাপে ভুগছিল ৷ নভেম্বরের ১৫ তারিখ শেষবার আমার সঙ্গে কথা হয় ৷ ও তখন বলে ও উদয়পুর যাচ্ছে ৷ কারণ ওর বাবার আচমকা হার্ট-অ্যাটাক হয়েছে ৷’’\nনির্ভয় আরও জানান, ‘‘বেশ কিছুদিন ধরেই অসু্স্থ ছিলেন সেজলের বাবা ৷ ক্যানসারে ভুগছেন তিনি ৷ বাবার শারীরিক অবস্থার ক্রমশ অবনতি হওয়াটা আর সহ্য করতে পারেননি সেজল ৷ তার জন্যই ও আত্মহত্যা করতে পারে বলে মনে হয় ৷’’\nনির্ভয়ের পাশাপাশি আরেক অভিনেত্রী আয়েশা কাদুস্কারের সঙ্গেও জানুয়ারিতেই দেখা করার কথা ছিল সেজলের ৷ কিন্তু তার আগেই সব শেষ হয়ে গেল, বলে আক্ষেপ মুম্বইয়ে সেজলের বন্ধুদের ৷


আজ সোমবার জাতীয় বিশ্ববিদ্যালয়ের মূল ক্যাম্পাসে সিনেট হলে অ্যাকাডেমিক কাউন্সিলের ৯০তম সভায় এ সিদ্ধান্ত নেয়া হয়। সভায় সভাপতিত্ব করেন জাতীয় বিশ্ববিদ্যালয়ের উপাচার্য প্রফেসর ড. হারুন-অর-রশিদ।\nসভার সিদ্ধান্ত অনুযায়ী, মহাকাশ বিজ্ঞান বিভাগ চালুর জন্য ফিজিবিলিটি স্টাডি করতে জাতীয় বিশ্ববিদ্যালয়ের উপ-উপাচার্য প্রফেসর ড. মশিউর রহমানকে আহ্বায়ক করে তিনজন ডিন ও একজন বিষয় বিশেষজ্ঞসহ ৫ সদস্যের কমিটি গঠন করা হয়েছে।\nএ ছাড়া কলেজ অধ্যক্ষের স্বাক্ষর জাল করে ছুটি নিয়ে জাতীয় বিশ্ববিদ্যালয়ের এম ফিল প্রোগ্রামে ভর্তি হওয়ার দায়ে নেত্রকোনার খালিয়াজুরী উপজেলার কৃষ্ণপুর হাজী আলী আকবর কলেজের প্রভাষক মুহাম্মদ আব্দুল্লাহ আল মামুনের রেজিস্ট্রেশন বাতিল এবং আজীবনের জন্য তাকে জাতীয় বিশ্ববিদ্যালয়ের সঙ্গে সকল প্রকার কর্মকা- থেকে নিভৃত রাখার সিদ্ধান্ত হয়েছে। এ ছাড়া তার বিরুদ্ধে অধিকতর শাস্তিমূলক ব্যবস্থা নেয়ার জন্য কলেজ পরিচালনা কমিটি ও মাধ্যমিক ও উচ্চশিক্ষা অধিদপ্তর-মাউশিকে চিঠি দেয়ার সিদ্ধান্ত হয়।


নকল পণ্যের বিরুদ্ধে সামাজিক আন্দোলন গড়ে তুলতে হবে\nশুরু হলো সমকালের বিশেষ প্রচারাভিযান\nপ্রকাশ: ১২ মার্চ ২০ । ২১:৫৪ | আপডেট: ১৫ মার্চ ২০ । ২০:১৩\nসামাজিক দায়বদ্ধতার অংশ হিসেবে নকল পণ্যবিরোধী বিশেষ প্রচারাভিযান শুরু করেছে 'সমকাল'। মুজিববর্ষ সামনে রেখে 'নকল পণ্য কিনবো না, নকল পণ্য বেচবো না'- এ শিরোনামে বৃহস্পতিবার রাজধানীর তেজগাঁওয়ে সমকাল কার্যালয়ে প্রধান অতিথি হিসেবে উপস্থিত হয়ে প্রচারাভিযানের উদ্বোধন করেন জাতীয় সংসদের স্পিকার ড. শিরীন শারমিন চৌধুরী। অনুষ্ঠানে অংশগ্রহণকারী সবাই অভিন্ন কণ্ঠে বলেছেন, নকল পণ্যের বিরুদ্ধে এখনই সম্মিলিত সামাজিক আন্দোলন গড়ে তুলতে হবে। নকল পণ্য নীরব ঘাতক। প্রয়োজনে আরও কঠোর আইন করে হলেও সমাজের এই নীরব ব্যাধি সারাতে হবে। নকল পণ্যের কারণে বিপুল রাজস্ব ক্ষতির পাশাপাশি স্বাস্থ্য ও পরিবেশের ওপর নেতিবাচক প্রভাব পড়ছে। নকল পণ্যবিরোধী এমন আয়োজনকে সময়োপযোগী পদক্ষেপ উল্লেখ করে উপস্থিত সব অংশীজন আগামীতে এ ধরনের যে কোনো কর্মসূচিতে সমকালের পাশে থাকার দৃঢ়প্রত্যয় ব্যক্ত করেন।\nবৃহস্পতিবার নকল পণ্যবিরোধী একটি প্ল্যাকার্ডে স্পিকারের স্বাক্ষরের মধ্য দিয়ে সমকালের প্রচারাভিযানের আনুষ্ঠানিক যাত্রা শুরু হয়। একে একে আমন্ত্রিত অতিথিরা এতে স্বাক্ষর করেন। অনুষ্ঠান সঞ্চালনা করেন সমকালের ভারপ্রাপ্ত সম্পাদক মুস্তাফিজ শফি। সূচনা বক্তব্যে তিনি এই প্রচারাভিযানের প্রেক্ষাপট তুলে ধরেন।\nমুস্তাফিজ শফি বলেন, বঙ্গবন্ধুর জন্মশতবার্ষিকীর দ্বারপ্রান্তে দাঁড়িয়ে সমকাল এবার দেশব্যাপী নকল পণ্যবিরোধী প্রচারাভিযানে নেমেছে। শুধু পত্রিকা প্রকাশের মধ্য দিয়ে গণমাধ্যমের সামাজিক দায়বদ্ধতা শেষ হয়ে যায় না। সামাজিক ও দৈনন্দিন জীবনের নানা বিষয়েও দায়িত্বশীল ভূমিকা রাখতে হয়। সমকাল প্রতিষ্ঠালগ্ন থেকেই রাষ্ট্র, সমাজ ও নাগরিকের প্রতি দায়িত্বশীল।\nতিনি বলেন, প্রত্যেকে যার যার সেক্টরে একটি দৃষ্টান্ত রাখার মতো ভালো কাজ করলেই বঙ্গবন্ধুর স্বপ্নের সোনার বাংলার শতভাগ বাস্তবায়ন হবে। বছরজুড়েই নকল পণ্যবিরোধী এই কার্যক্রম চালিয়ে যাবে সমকাল।\nনকল পণ্যের বিরুদ্ধে সবাইকে সামাজিক আন্দোলন গড়ে তোলার আহ্বান জানিয়ে সমকাল সম্পাদক বলেন, নকল পণ্যের আর্থিক ক্ষতি হাজার হাজার কোটি টাকা। স্বাস্থ্য ও পরিবেশ ঝুঁকি তো রয়েছেই। বছর শেষে নকলবিরোধী নানা কার্যক্রমে উল্লেখযোগ্য ভূমিকার জন্য বিচারকমণ্ডলীর মাধ্যমে মনোনীত ব্যক্তি বা প্রতিষ্ঠানকে একাধিক ক্যাটাগরিতে পুরস্কার ও ক্রেস্ট দেওয়া হবে বলে জানান তিনি।\nএই প্রচারাভিযানে সমকালের সহযোগী হিসেবে রয়েছে বিএসটিআই, র‌্যাপিড অ্যাকশন ব্যাটালিয়ন (র‌্যাব), কনজুমারস অ্যাসোসিয়েশন অব বাংলাদেশ (ক্যাব), এফবিসিসিআই, ঢাকা চেম্বার ও জেসিআই-নর্থ। টেলিভিশন পার্টনার হিসেবে রয়েছে 'চ্যানেল টোয়েন্টিফোর' এবং রেডিও পার্টনার 'ঢাকা এফএম'।\nঅনুষ্ঠানে প্রধান অতিথির বক্তব্যে স্পিকার ড. শিরীন শারমিন চৌধুরী বলেন, নকল-ভেজাল পণ্য বন্ধে শুধু অভিযান চালালে হবে না, এ জন্য সচেতনতাও জরুরি। নকল পণ্য সরাসরি মানুষের জীবনের সঙ্গে সম্পর্কিত। তাই অনেক গুরুত্ব দিয়ে নকল পণ্য বন্ধে পদক্ষেপ নেওয়া উচিত। সমকালের এ উদ্যোগ সময়োপযোগী এবং প্রশংসনীয়।\nঅনুষ্ঠানে সমকালে প্রকাশিত সাতটি অনুসন্ধানী সিরিজ প্রতিবেদনের সারমর্ম তুলে ধরেন সমকালের ভারপ্রাপ্ত সম্পাদক। তিনি জানান, দেশে প্রায় সব পণ্য নকল হচ্ছে। ক্রেতারা নকল প্রসাধনী কিনে প্রতিনিয়ত প্রতারিত হচ্ছেন। নামিদামি ব্র্যান্ডের নকল প্রসাধনী ফুটপাতে সস্তায় বিক্রি হচ্ছে। এ ছাড়া বিভিন্ন কোম্পানির নকল ওষুধও বাজারে অবৈধভাবে বিক্রি হয়। নকল-ভেজাল ও মানহীন ওষুধ উৎপাদনের মূলে রয়েছে খোলাবাজারে বিক্রি হওয়া কাঁচামাল। অবৈধপথে বিপুল পরিমাণ হ্যান্ডসেট আমদানি বন্ধ না হওয়ার কারণে সরকার যেমন রাজস্ব হারাচ্ছে, তেমনি ক্রেতারাও নিম্নমানের পণ্য কিনে প্রতারিত হচ্ছেন। এ ছাড়া অবৈধ কারখানায় সিগারেট তৈরি, নকল ট্যাপ স্ট্যাম্প ব্যবহার, একই ট্যাপ স্ট্যাম্প বারবার ব্যবহার ও চোরাপথে সিগারেট আমদানি করে একশ্রেণির অসাধু ব্যবসায়ী সরকারকে কোটি কোটি টাকা রাজস্ব ফাঁকি দিচ্ছে। এমনকি রাজধানীসহ দেশের বিভিন্ন এলাকায় একটি সংঘবদ্ধ চক্র জাল রেভিনিউ স্ট্যাম্প বিক্রি ও তৈরির সঙ্গে জড়িত। নকল জাল স্ট্যাম্পের কারণেও সরকার ওই খাতে কোটি কোটি টাকার রাজস্ব বঞ্চিত হচ্ছে।\nবিশেষ অতিথির বক্তব্যে শিল্পমন্ত্রী নূরুল মজিদ মাহমুদ হুমায়ূন বলেন, সাধারণত দেখা যায় বড় বড় প্রতিষ্ঠান সব ধরনের পণ্য তৈরি করতে চায়। ফলে ছোট প্রতিষ্ঠানের জন্য বাজারে টিকে থাকা দায় হয়ে যায়। অনেক নামসর্বস্ব কোম্পানি নকল পণ্য বানানো শুরু করে। তাই বড় কোম্পানির উচিত সব ধরনের পণ্য প্রস্তুত না করা।\nশিল্পমন্ত্রী বলেন, কিছু পণ্য ছোট কোম্পানিগুলোর জন্য ছেড়ে দেওয়া উচিত। লাভের আশায় অধিক ক্যাশপ্রেম বাদ দিয়ে দেশপ্রেম বাড়ানো উচিত। বড় কোম্পানিগুলো সব পণ্য তৈরি করতে পারবে না- এমন আইন করা দরকার। তিনি বলেন, ভেজাল পণ্য ঠেকাতে সরকারের ওপর সব দায়িত্ব ছেড়ে দিলে হবে না। বড় প্রতিষ্ঠানের উচিত নকল প্রতিরোধে নিজস্ব সক্ষমতা বাড়ানো ও নিজস্ব টিম তৈরি করা।\nতিনি আরও বলেন, বাংলাদেশের রাজনীতিতেও একসময় নকল ছিল, সেটা সারাতে অনেক সময় লেগেছে। সাদা কাপড় পরা মানুষগুলো সাদা হলে দেশ থেকেও নকল পণ্য একদিন উঠে যাবে। নকল পণ্য ঠেকাতে যেসব মান নিয়ন্ত্রণকারী সংস্থা আছে, তাদের অভিযান পরিচালনা করা উচিত বলে মত দেন শিল্পমন্ত্রী। তিনি বলেন, ভেজালবিরোধী অভিযান র‌্যাবের পরিচালনা করার কথা নয়। পণ্যের মান নিয়ন্ত্রণকারী সংস্থাগুলো অভিযানে র‌্যাবের সহযোগিতা চাইলে তখন তারা সহায়তা করবে। তবু অন্য কাজের বাইরে র‌্যাব নকলবিরোধী অভিযান চালাচ্ছে। এতে তারা সাধুবাদ পেতে পারেন।\nকনজুমার অ্যাসোসিয়েশন অব বাংলাদেশের (ক্যাব) সভাপতি গোলাম রহমান বলেন, ভোক্তারা নকল, ভেজাল, নিম্নমানের পণ্য ও সেবার মাধ্যমে ক্ষতিগ্রস্ত হয়। এতে শুধু আর্থিক ক্ষতি হয় তা নয়, স্বাস্থ্যগত ক্ষতিও হয়। যেখানে ভোক্তার প্রাণের ঝুঁকি আছে, সেখানে আইনে মাত্র দুই লাখ টাকা জরিমানার বিধান রয়েছে। এটা এক ধরনের দুর্বলতা। আইনের এই দুর্বলতা দূর করা দরকার। নকল প্রতিরোধে সরকার বেশ কিছু আইন করেছে। এসব আইন বাস্তবায়নে কিছু প্রতিষ্ঠানও করা হয়েছে। তবে প্রতিষ্ঠানগুলোর জনবল ও দক্ষতায় ঘাটতি রয়েছে।\nব্যবসায়ীদের শীর্ষ সংগঠন এফবিসিসিআইর সভাপতি শেখ ফজলে ফাহিম বলেন, নকল পণ্য তৈরি করতে কিছু মেশিন দরকার। কিছু কাঁচামাল দরকার। দেশে কোন মেশিনের বা কাঁচামালের কতটা চাহিদা, তার সঠিক পরিসংখ্যান দরকার। এ ক্ষেত্রে সরকারের সংস্থাগুলোর সমন্বয় প্রয়োজন। নকল পণ্য বানানোর জন্য কাঁচামাল আমদানি বন্ধ করতে হবে। এ জন্য কোন খাতে কী পরিমাণ পণ্য দরকার, তা সঠিকভাবে নিরূপণ করতে হবে। তিনি নকলকারীদের শাস্তির পাশাপাশি পুনর্বাসনের প্রস্তাব দেন। তিনি ভোক্তা অধিকার সংরক্ষণ অধিদপ্তর, বিএসটিআই, নিরাপদ খাদ্য কর্তৃপক্ষ ও ঔষধ প্রশাসন অধিদপ্তরকে শক্তিশালী করার সুপারিশ করেন। সমকালের এ উদ্যোগে এফবিসিসিআই সব পর্যায়ে থাকবে বলে জানান তিনি।\nর‌্যাব মহাপরিচালক ড. বেনজীর আহমেদ বলেন, নকল ও ভেজাল পণ্য রোধ করা জাতির জন্য চ্যালেঞ্জ। তবে এরই মধ্যে জাতি অনেক সমস্যা অতিক্রম করে এসেছে। নকল পণ্যের সমস্যাও অতিক্রমযোগ্য। তিনি আরও বলেন, নকল পণ্য প্রতিরোধে দুটি দিক রয়েছে। একটি হলো আইন প্রয়োগ করা, আরেকটি সচেতনতা বাড়ানো। অভিযান ও মামলায় জরিমানার অঙ্ক বাড়াতে হবে। যাতে একবার জরিমানার পর সে আর ঘুরে দাঁড়াতে না পারে। র‌্যাব মহাপরিচালক তার বক্তব্যে ভারত থেকে মেয়াদহীন লাইফসেভিং ওষুধ এনে নতুন লেবেল লাগিয়ে ঢাকার অভিজাত হাসপাতালে সরবরাহকারী একটি চক্রকে গ্রেপ্তারের কথাও জানান।\nএনবিআরের সদস্য মেফতাহ উদ্দিন খান বলেন, একটি পণ্য যখন নকল হয়, তখন সবচেয়ে ক্ষতিগ্রস্ত হয় রাজস্ব বোর্ড। ওই পণ্যে সরকার ভ্যাট পায় না। আবার ওই ব্যবসায়ী আয়করও দেয় না। যখন কোনো উৎপাদক আনুষ্ঠানিক ব্যবসায় থাকে না, তখন সরকারই বঞ্চিত হয়। কর কমিশনারের দায়িত্ব পালনের সময় রাজধানীর পুরান ঢাকার বাজারে কীভাবে আসল পণ্যের পাশাপাশি বড় কোম্পানির এজেন্টরা নকল পণ্য বাজারজাত করে, সে অভিজ্ঞতা তুলে ধরে তিনি বলেন, বড় কোম্পানির কিছু এজেন্ট জেনেবুঝে নকল পণ্য বিক্রি করে।\nবিএসটিআইর পরিচালক সাজ্জাদুল বারী বলেন, অনেক ধরনের পণ্যই নকল হচ্ছে। বিএসটিআই অভিযান চালিয়ে এসব কোম্পানি ও জড়িত ব্যক্তিদের বিরুদ্ধে শাস্তির ব্যবস্থা করছে। বর্তমানে বিএসটিআই দেশে তৈরি ১৮১টি পণ্যের লাইসেন্স দেয়। আর আমদানি করা ৫৫ পণ্যে লাইসেন্স দিয়ে থাকে। এসব পণ্যের নমুনা বাজার থেকে সংগ্রহ করে পরীক্ষা করা হয়। কোনো পণ্যে মান বজায় না থাকলে সংশ্নিষ্ট কোম্পানিকে সতর্ক করা, লাইসেন্স স্থগিত করাসহ বিভিন্ন উদ্যোগ নেওয়া হয়।\nব্রিটিশ আমেরিকান টোব্যাকো বাংলাদেশের চেয়ারম্যান গোলাম মঈন উদ্দিন বলেন, যারা নকল পণ্য তৈরি করছে, তাদের শাস্তি হতে হবে কঠোর। বর্তমানে নকলকারীরা ধরা পড়লেও আদালতে জামিন পেয়ে যায়। আইনটি হওয়া উচিত জামিন অযোগ্য। সিগারেটের রাজস্ব প্রসঙ্গে তিনি বলেন, প্রতি শলাকা সিগারেটের বিক্রয়মূল্যের ৭১ থেকে ৮১ শতাংশ অর্থ সরকার রাজস্ব হিসেবে পেয়ে থাকে। ফলে রাজস্ব ফাঁকি দিয়ে সিগারেট বাজারজাত করতে পারলে অনেক লাভ। তিনি বলেন, নকল পণ্য বা সিগারেট তৈরিতে যেসব মেশিন ব্যবহার হচ্ছে, সেগুলো ধ্বংস করার উদ্যোগ দরকার। নকল করতেও বিনিয়োগ করতে হয়, সেই বিনিয়োগ নষ্ট হলে নকলকারীরা নিরুৎসাহিত হবে।\nপ্রাণ-আরএফএল গ্রুপের চেয়ারম্যান ও প্রধান নির্বাহী কর্মকর্তা আহসান খান চৌধুরী বলেন, সরকার ও উৎপাদনকারী প্রতিষ্ঠান একসঙ্গে কাজ করলে শতভাগ সমস্যা মোকাবিলা করা সম্ভব। কোম্পানিগুলো প্রতিদিন নকল পণ্যের বিরুদ্ধে হাড্ডাহাড্ডি লড়াই করছে। নকল পণ্যের কারণে সরকার রাজস্ব হারাচ্ছে। আর ভোক্তারা ক্ষতিগ্রস্ত হচ্ছে সবচেয়ে বেশি। ভালো পণ্য হারিয়ে যাচ্ছে। শহরের তুলনায় গ্রামের মানুষ নকল পণ্যের মাধ্যমে বেশি ক্ষতিগ্রস্ত ও প্রতারিত হচ্ছে। আইন প্রণয়নকারী প্রতিষ্ঠানকে পাশে পেলে নকল পণ্যমুক্ত বাংলাদেশ গড়ে তোলা যাবে। সমকাল নকল পণ্য প্রতিরোধে যে উদ্যোগ নিয়েছে, তা দেশের জন্য অত্যন্ত সময়োপযোগী পদক্ষেপ বলে মন্তব্য করেন তিনি।\nইউনিলিভার বাংলাদেশের প্রধান নির্বাহী কর্মকর্তা কেদার লেলে বলেন, নকলকারীরা মেধাবী। কিন্তু তারা মেধা খারাপ কাজে ব্যবহার করছে। এতে দেশ রাজস্ব হারাচ্ছে। মানুষ ক্ষতিগ্রস্ত হচ্ছে। স্বাস্থ্যঝুঁকিও তৈরি হচ্ছে। যদিও বিশ্বব্যাপী এই অবৈধ ব্যবসা রয়েছে। পুরো বিশ্বের ব্যবসার ৫ শতাংশ হয় অবৈধ প্রক্রিয়ায়। ইউনিলিভার এই নকল ঠেকাতে বাংলাদেশে বাজারজাত করা পণ্যের ৯৯ দশমিক ৫ শতাংশই স্থানীয় কারখানায় তৈরি করে। এরপরও বাজারে সরবরাহ করা পণ্যে নকল হচ্ছে। তবে বাংলাদেশের মান নিয়ন্ত্রণকারী সংস্থা বিএসটিআই ও আইন প্রয়োগকারী সংস্থা নকলের বিরুদ্ধে কঠোর অবস্থান নিয়েছে, যা ইতিবাচক। তিনি মেধাস্বত্ব রক্ষা ও আমদানির সময় কঠোর পর্যবেক্ষণের পরামর্শ দেন।\nএসিআই কনজুমার ব্র্যান্ডের ব্যবস্থাপনা পরিচালক সৈয়দ আলমগীর বলেন, গবেষণায় উঠে এসেছে, ৩০ শতাংশ কসমেটিকস ও অন্যান্য পণ্য নকল হচ্ছে। দেশে মশার কয়েলের দেড় হাজার কোটি টাকার মার্কেট। নকল কোম্পানির দৌরাত্ম্যে এখন আসল মশার কয়েল তৈরির প্রতিষ্ঠান সব চলে গেছে। নকল কোম্পানিগুলোর ভ্যাট ও ট্যাপ দিতে হয় না। একদিকে রাজস্ব হারাচ্ছে সরকার, অন্যদিকে ভোক্তারা পাচ্ছে খারাপ পণ্য। তিনি বলেন, মানসম্মত কয়েলে মশা চলে যাবে; মশা মরবে না। কিন্তু ভেজাল কয়েলে ক্ষতিকর রাসায়নিক মেশানোর কারণে মশা মরে যাচ্ছে। ডাক্তারের পরামর্শ নিয়ে তো কেউ পণ্য কেনে না। তবে নিরাপদ পণ্য কিনতে পারা ভোক্তার অধিকার। এ অধিকার নিশ্চিত করতে হবে।\nঔষধ শিল্প সমিতির মহাসচিব এস এম শফিউজ্জামান বলেন, অন্যান্য পণ্যের চেয়ে ওষুধ নকল হওয়া বিপজ্জনক। এ ক্ষেত্রে ওষুধ কোম্পানিগুলোর সমস্যা আছে। অধিকাংশ কোম্পানি ওষুধ তৈরি বাজারে ছেড়ে দিয়ে বসে আছে। কোনো তদারকি নেই। ঔষধ প্রশাসনের এত দিন লোকবল কম ছিল। এখন লোকবল হয়েছে। বাজারে কিছু অভিযানও চলছে। একটি চক্র আছে, যারা জনপ্রিয় পণ্য নকল করে। এই চক্র ভাঙতে হবে।\nস্কয়ার টয়লেট্রিজ লিমিটেডের বিপণন বিভাগের প্রধান জেসমিন জামান বলেন, প্রসাধন পণ্যে নকল অনেক বেশি। স্থানীয় ও আমদানি করা উভয় ধরনের প্রসাধন পণ্যেই নকল হচ্ছে। উৎপাদক প্রতিষ্ঠানের বিক্রয়কর্মীরা দেশের দোকানে দোকানে গিয়ে নকল পণ্য পাচ্ছে। আর আমদানি করা প্রসাধনের প্রায় অর্ধেকই নকল। এসব প্রসাধন পণ্য পাইকারি বাজারের মাধ্যমে খুচরা পর্যায়ে আসছে। নকল পণ্য প্রতিরোধে ব্যবহূত পণ্যের মোড়ক ধ্বংস করার পরামর্শ দিয়ে বলেন, এতে প্লাস্টিক ও নকল দুটোই কমবে।\nবাংলাদেশ মোবাইল ফোন ইমপোর্টার্স অ্যাসোসিয়েশনের যুগ্ম সম্পাদক মো. মেজবাহউদ্দিন বলেন, নকল মোবাইল ফোন ব্যবহার করে অপরাধ ঘটতে পারে। অবৈধ মোবাইল ফোনের মাধ্যমে মানি লন্ডারিং সহজ। মোবাইলের আইএমইআই নম্বর চেক করতে পারার কারণে নকলের প্রবণতা কমছে বলে মন্তব্য করেন তিনি।\nআমেরিকান চেম্বার অব কমার্স ইন (অ্যামচেম) বাংলাদেশের নির্বাহী পরিচালক শাহাদাত হোসেন বলেন, অনেক আগে থেকেই অ্যামচেম নকল প্রতিরোধে কথা বলে আসছে। বিশেষ করে মেধাস্বত্ব রক্ষায় এটা জরুরি। সরাসরি বিদেশি বিনিয়োগের ক্ষেত্রে মেধাস্বত্ব রক্ষা জরুরি। তিনি বলেন, নকল প্রতিরোধে যে আইন আছে, তা কার্যকরে বেশ জটিলতা রয়েছে। শাস্তিও পর্যাপ্ত নয়। আইন কার্যকরে সংশ্নিষ্টদের মধ্যে সমন্বয় ও শাস্তি বাড়ানো দরকার। ঢাকাতে নকলবিরোধী অনেক কার্যক্রম হলেও ঢাকার বাইরে কম। ঢাকার বাইরেও তদারকি বাড়াতে হবে।\nঢাকা চেম্বারের সিনিয়র সহসভাপতি এন কে এ মবিন বলেন, নকল করার শাস্তি বাড়ানো দরকার। নিজের ব্যবসার উদাহরণ দিয়ে বলেন, কখনও কখনও রেভিনিউ স্ট্যাম্পের চাহিদা অনেক বেড়ে যায়। অতিরিক্ত চাহিদার কারণে একশ' টাকার স্ট্যাম্প পাঁচশ' টাকায়ও বিক্রি হয়। এ জন্যই নকল হচ্ছে। এ ক্ষেত্রে সরকারের যে সংস্থা রেভিনিউ স্টাম্প সরবরাহ করছে, তাদের সরবরাহ ঠিক রাখার দায়িত্ব নিতে হবে।\nর‌্যাবের নির্বাহী ম্যাজিস্ট্রেট সারওয়ার আলম বলেন, নকল পণ্য প্রতিরোধে দু-একটি প্রতিষ্ঠান ছাড়া কারও নিজেদের সার্ভিলেন্স টিম নেই। নামিদামি প্রতিষ্ঠানের নকল পণ্য জব্দ হলে এর সঙ্গে জড়িতরা যাতে শাস্তি পায়, তা নিশ্চিত করতে ওই কোম্পানির পক্ষ থেকেও আইনি সাপোর্ট দেওয়া উচিত। অনেক সময় জব্দ মালপত্র নেওয়ার ক্ষেত্রে বিড়ম্বনায় পড়তে হয়। ট্রাক ভাড়াও রাষ্ট্রকে বহন করতে হচ্ছে।\nজুনিয়র চেম্বার অব কমার্স (বাংলাদেশ) নর্থের সহসভাপতি নাহিদা আক্তার বলেন, নকল প্রতিরোধে সচেতনতা বাড়াতে হবে। পাশাপাশি যারা নকল পণ্য তৈরি করেন বা বাজারজাত করেন, তাদের শাস্তির পরিবর্তে মূলধারার ব্যবসায় সম্পৃক্ত হওয়ার সুযোগ করে দিতে হবে।\nঅনুষ্ঠানে উপস্থিত ছিলেন ইউনিলিভার বাংলাদেশের হেড অব করপোরেট অ্যাফেয়ার্স শামীমা আখতার, বাংলাদেশ মোবাইল ফোন ইমপোর্টার্স অ্যাসোসিয়েশনের নির্বাহী কর্মকর্তা মনিরুল বাশার, ওয়ালটনের অতিরিক্ত পরিচালক মিল্টন আহমেদ, এসিআই কনজুমার ব্র্যান্ডের উপমহাব্যবস্থাপক নাহিদ নেওয়াজ, প্রাণ-আরএফএল গ্রুপের সহকারী মহাব্যবস্থাপক কে এম জিয়াউল হক ও সিনিয়র ম্যানেজার তৌহিদুজ্জামান এবং বিএটি বাংলাদেশের সিনিয়র করপোরেট অ্যাফেয়ার্স ম্যানেজার আনোয়ারুল আমিন ও এপটার্নাল কমিউনিকেশনের এক্সিকিউটিভ ফয়েজ আলী।\nবিষয় : কল পণ্য কিনবো না নকল পণ্য বেচবো না সমকাল সমকালের প্রচারাভিযান নকল পণ্য কিনবো না


এটম বোমা আবিস্কারের ইতিহাস কি জানতে চাই? | তথ্য প্রযুক্তি | Prosnoottor\nপ্রশ্ন: দুনিয়াতে কত রকম প্রাণী আছে?\nপ্রশ্ন: বিজ্ঞান কাকে বলে?\nপ্রশ্ন: এটম বোমা আবিস্কারের ইতিহাস কি জানতে চাই?\nআদনান সামি প্রশ্নটি করেছেন | ০৩ মে ২০১৮ | তথ্য প্রযুক্তি\n১৯৩৯ খ্রীষ্টাব্দে জোলিয়ো কুরি ও তার সহযোগিরা দেখালেন যে ইউরিনিয়াম নিউক্লিয়াস ভাঙ্গলে নিউট্রন বের হয়ে আসে। এ আবিষ্কারের মারাত্নক সম্ভাবনা ও পরিণতি সম্বন্ধে ঝিলার্ড ও ফার্মী সচেতন ছিলেন। যার ফলে ঝিলার্ড ও ফার্মী আগে থেকে ইউরিনিয়াম ভাঙ্গার রহস্য প্রকাশ করেন নি এবং জোলিয়ো ও কুরিকে তা প্রকাশ করতে নিষেধ করেছিলেন। কিন্তু জোলিয়ো ও কুরি বুঝলেন উল্টো ।\nতারা মনে করলেন ঝিলার্ড ও ফার্মী তাদের আগে তা প্রকাশ করে করবেন। সমসাময়িক সময়ে সমপ্রতিক্রিয়াধারা অন্বেষনে ফরাসীরা অন্যদের তুলনায় বেশ অনেকখানি এগিয়ে ছিল। তাই জোলিয়ো ও কুরি গোপনীয়তার কথা প্রত্যাখান করলেন। ১৯৩৯ সালের ১৫ এপ্রিল ফিজিক্যাল রিভউ পত্রিকায় প্রকাশিত হল ঝিলার্ড ও তার সহকর্মীদের প্রবন্ধ। এক সপ্তাহ পরে ’ইউরিনিয়াম নিউক্লিয়াস বিভাজনে নির্গত নিট্রনের সংখ্যা ’ শিরোনামে ফরাসী বিজ্ঞানীদের একটি নতুন প্রবন্ধ ’দি নেচার’ প্রত্রিকায় প্রকাশিত হল।\n১৯৩৯ খ্রীষ্টাব্দের শেষের দিকে দ্বিতীয় বিশ্ব যুদ্ধ শুরু হয়েছিল। যুদ্ধ শুরু হওয়ার কয়েক মাস আগেই ফরাসী বিজ্ঞানীরা পারমানবিক বোমা ও শক্তি উৎপাদনের জন্য কয়েকটি পদক্ষেপ গ্রহণ করেছিলেন । যুদ্ধ শুরু হওয়ার কিছু দিনের মধ্যে হিটলার ঘোষনা করেছিলেন যে জার্মানীর হাতে এমন এক ভয়ংকর গোপন অস্ত্র আছে যার গতি রোধ বা ধ্বংশ করার কৌশল কারোর জানা নেই । তৎকালীন ব্রিটিশ সরকার বিজ্ঞানী ছাদউইককে হিটলারের গোপন অস্ত্রের শক্তির উৎস অনুসন্ধান করার অনুরোধ করেন ।\nছাদউইক তার প্রতিবেদনে ব্রিটিশ সরকারকে জানিয়েছিলেন যে ১ থেকে ৩০ টন ইউরিনিয়াম যোগার করতে পারলে এই ধরনের বোমা তৈরি করা সম্ভব । কিন্তু অটো ফ্রিস ও রুডলফ পিয়ারলস বিজ্ঞানীদ্বয় হিসাব করে দেখালেন যে প্রাকৃতিক ইউরেনিয়ামের পরিবর্তে যদি খাঁটি ইউরেনিয়াম-২৩৫ মৌল ব্যবহার করা হয় তাহলে ১ থেকে ৩০ টন ইউরেনিয়ামের দরকার নেই বরং কয়েক পাউন্ড ইউরেনিয়াম হলেই বিষ্ফোরণ ঘটানো সম্ভব । কিন্তু সমস্যা হল ইউরেনিয়াম-২৩৫ আইসোটোপ পৃথক করার কৌশক তখনো বিজ্ঞানীদের জানাছিল না । তবুও ব্রিটিশ সরকার ছাদউইককে বোমা তৈরীর দায়িত্ব দেন ।\nতাঁর সাথে আছেন অটো ফ্রিস ও রুডলফ পিয়ারলস ।যে সকল ইহুদি বিজ্ঞানীরা হিটলারের ক্ষমতা দখলের সাথে সাথে জার্মান ত্যাগ করেছিলেন তাদের মধ্যে পিয়ারলস, আইনস্টাইন, ঝিলার্ড, বিগনার,টেলরের নাম উল্লেখযোগ্য । মজার ব্যপার হল দেশত্যাগী বিজ্ঞানীরাই ব্রিটিশ ও যুক্তরাষ্ট্রকে পারমানবিক বোমা তৈরির সম্ভাব্যতার কথা বুঝিয়েছিলেন । পরে ব্রিটিশ সরকার অলিফেন্ট, থমসন ও ব্লাকেট বিজ্ঞানীদেরকে নিয়ে গঠন করেন থমসন কমিটি । এই থমসন কমিটিই পরে মড কমিটিতে রূপ নেয় । এই কমিটি দ্ব্যার্থহীনভাবে সুপারিশ করেছিল “ এই কমিটির বিবেচনায় পারমানবিক বোমা তৈরীর পরিকল্পনা বাস্তবসম্মত এবং যুদ্ধের চূড়ান্ত ফলাফল অর্জনে এই বোমার উপযোগীতা অনস্বীকার্য ।\nঅপর দুই বাস্তুহারা হাঙ্গেরীয় বিজ্ঞানী ঝিলার্ড ও এডওয়ার্ড টেলর যুক্তরাষ্টকে পারমানবিক বোমা তৈরীর ব্যপারে উৎসাহিত করেন । তাদের কথায় যুক্তরাষ্ট সরকার কান না দেওয়ায় তারা দুই জন আইনস্টাইনের কাছে যান এবং তাকে অনুরোধ করেন তিনি যেন প্রেসিডেন্ট রুজভেল্টকে চিঠি লিখে এ ব্যপারটি বুঝিয়ে বলেন । পরবর্তীতে আইনস্টাইন রুজভেল্টকে কয়েকটি চিঠি লিখেছিলেন । রুজভেল্ট ও বুজতে পারলেন হিটলার যদি এই বোমা তৈরী করতে পারেন তাহলে সব সর্বনাস হয়ে যাবে । তাই রুজভেল্ট এই ব্যপারে ব্যবস্থা নেওয়ার জন্য তার সচিবকে নির্দেশ দেন । সচিব ওয়াটসন তিন সদস্য বিশিষ্ট ব্রিগস কমিটি গঠন করেন । এ দিকে দ্বিতীয় বিশ্ব যুদ্ধ জোরে সোরে শুরু হয়েছে । তখনও আমেরিকা যুদ্ধে জড়ায়নি ।\nএ সময়ের মধ্যে ব্রিটেন পারমানবিক বোমা তৈরী কর্মসূচীর একটা খসড়া সম্পুর্ণ করেছিল । এই খসড়া থেকে এটা স্পষ্ট হয়ে উঠেছিল যে যুদ্ধ চলাকালীন সময়ের মধ্যে সামরিক দিক থেকে উপযোগী অস্ত্র তৈরীর সম্ভাবনা উজ্জল । যুক্তরাষ্টের ব্রিগস কমিটি ও জাতীয় একাডেমির সুপারিশগুলি তখনও পর্যম্ত এতটা অগ্রসর হতে পারেনি । ব্রিটেনের মড কমিটির প্রতিবেদনের ভিত্তিতেই রুজভেল্টকে বোঝাতে পেরেছিলেন যে বায়বীয় ব্যাপনের সাহায্যে পৃথকীকৃত ইউরেনিয়াম-২৩৫ মৌলের সাহায়্যে পারমানবিক অস্ত্র তৈরী সম্ভব । পারমানবিক বোমা তৈরীর কলাকৌশল ব্রিটেন ও আমেরিকার মধ্যে আদানপ্রদান শুরু হয় ।\nসাথে সাথে আমেরিকা ও ব্রিটেনের মিত্র দেশগুলোর সাথেও পারমানবিক বোমা তৈরির কলাকৌশল সংগ্রহের কাজ শুরু হয় । ব্রিটেনের প্রযুক্তির জ্ঞান সরবরাহের জন্য রুজভেল্ট চার্চিলকে একটি চিঠি লিখেছিলেন । যুক্তরাষ্ট্র ও ব্রিটেনের মধ্যে পারমানবিক বোমা তৈরীর কাজে ব্রিটেনই সবচেয়ে বেশী অগ্রগামী ছিল । কিন্তু এক বছরের মধ্যেই যুক্তরাষ্ট্র পারমানবিক বোমা তৈরীর ক্ষেত্রে ব্রিটেনকে অনেক পিছনে ফেলে দিয়েছিল । কতটা পেছনে পরেছিল ব্রিটেন তা আমেরিকার বোমা তৈরির একটি বাজেট দেখলেই বুঝা যাবে।\nইউরিনিয়াম -২৩৫ মৌল পৃথকীকরণ করার জন্য সেন্ট্রিফউজ প্লান্টের জন্য ৩৮ মিলিয়ন ডলার, বায়বীয় ব্যাপন প্লান্টের জন্য সীমাহীন ডলার, তড়িৎ চুম্বকীয় পৃথকীকরণের জন্য ১২ মিলিয়ন ডলার, প্লুটোনিয়াম গাদা তৈরির জন্য ২৫ মিলিয়ন ডলার এবং ভারী পানি উৎপাদনের জন্য ৩ মিলিয়ন ডলার বরাদ্দ দেওয়া হয় । এভাবে দ্বিতীয় বিশ্বযুদ্ধের দুই মিত্র ব্রিটেন ও যুক্তরাষ্ট্র তৃতীয় মিত্র রাশিয়াকে সম্পূর্ণ অন্ধকারে রেখে পারমাণবিক বোমা তেরির উদ্যোগ গ্রহন করল। অবশ্য এটা জানা কথা যে ব্রিটেন কিংবা যুক্তরাষ্ট্র কউই বলশেভিক রাশিয়াকে খুব একটা সুনজরে দেখে না । অতএব তাদের এই আচরণ অবাঞ্ছনীয় হলেও অপ্রত্যাশিত ছিল না ।\nব্রিটেন যা পারে নি যুক্তরাষ্ট্র সরকার উৎসাহের সাথেই সেই কাজটি সম্পন্ন করলেন । আর এ উদ্দেশ্যেই সৃষ্ট হল সেই বিখ্যাত অথবা কুখ্যাত প্রকল্প যার নাম ’ম্যানহাট্রান প্রকল্প ‘ । অনেক কাঠ খড় পোড়ানোর পর অবশেষে ১৯৪৫ খ্রীষ্টাব্দে পারমাণবিক বিস্ফোরণ ঘটানোর প্রস্ততিপর্ব শেষ হয় । এখন প্রয়োজন শুধু সরেজমিনে পরীক্ষার । প্রথম পারমাণবিক বোমা পরীক্ষার ছদ্ননাম দেওয়া হল ট্রিনিটি । এই নাম করণ থেকেই বোঝা যায় যে ম্যানহাট্রান প্রকল্পের কর্ণধার জেনারেল গ্রোভস ও তার উপদেষ্টাদের মানবিক অন্য যে সব গুণের ঘাটতি থাক , কিন্তু রসবোধের অভাব ছিল না ।খৃষ্টান ধর্ম মতে ট্রিনিটি শব্দের অর্থ পিতা, পুত্র ও পবিত্র আত্নার তিন রুপ সমন্বিত ঈশ্বর।\nপ্রশ্ন. বাংলাদেশের তৈরি পোশাক শিল্পের রপ্তানির দ্বিতীয় সর্বোচ্চ বাজার কোনটি?\nপ্রশ্ন. বাংলাদেশের জাতীয় মাছের নাম কি?\nপ্রবন্ধ. খাবারের গুণাগুণ জেনে উপকারী এবং স্বাস্থ্যকর খাবার খাওয়া উচিত\nপ্রবন্ধ. শীতের বাহারি সব পিঠা পুলি ও মজাদার সব খাবার দাবার\nপ্রশ্ন: দ্বি-জাতী তত্ত্বের ইতিহাস কি?\nপ্রশ্ন: ক্রিকেট খেলায় বাংলাদেশের যোগদানের ইতিহাস কি?\nপ্রশ্ন: বাংলাদেশের জাতীয় সংসদ ভবনের ইতিহাস কি?\nপ্রশ্ন: মুজিবনগর সরকার গঠন এবং শপথ গ্রহনের ইতিহাস কি?\nপ্রশ্ন: পারমানবিক শক্তিধর দেশের তালিকা সম্পর্কে জানতে চাই?\nপ্রশ্ন: পারমানবিক বোমা কোন দেশে সবচেয়ে বেশি এবং কত?\nপ্রশ্ন: জীবাশ্ম জ্বালানি কি এবং জীবাশ্ম জ্বালানির ব্যবহার সম্পর্কে জানতে চাই?\nপ্রশ্ন: হাইড্রোজেন বোমা কি এবং হাইড্রোজেন বোমার জনক কে?\nপ্রশ্ন: হাইড্রোজেন বোমার ক্ষমতা সম্পর্কে জানতে চাই?\nপ্রশ্ন: সাতজন বীরশ্রেষ্ঠর নাম জানতে চাই?\nপ্রশ্ন: কারবালা কোন দেশে অবস্থিত এবং কারবালার ইতিহাস কি?\nপ্রশ্ন: এই সাইটের পয়েন্ট সম্পর্কে বিস্তারিত জানতে চাই?


নোংরামি বলে বেরিয়ে গেলেন রিয়াজ\nপ্রকাশিত : ২০:১২ ৪ অক্টোবর ২০১৯\t| আপডেট: ২০:১৮ ৪ অক্টোবর ২০১৯\nরাগ করে চলচ্চিত্র শিল্পী সমিতির সাধারণ সভা থেকে বেরিয়ে গেছেন বর্তমান কমিটির সহ-সভাপতি চিত্রনায়ক রিয়াজ। তিনি অভিযোগ করে বলেন, সভায় বার বার কথা বলতে চাইলেও আমাকে কথা বলতে দেওয়া হয়নি। আমাকে কেন তাদের এত ভয়? আমি কি তাদের কাণ্ডকীর্তি ফাঁস করে দিতাম?\nতিনি বলেন, এটা নোংরামি। এর মধ্যে আমি থাকতে চাই না। তাই সভা থেকে বের হয়ে এসেছি।\nশুক্রবার (৪ অক্টোবর) সকালে রাজধানীর বিএফডিসির জহির রায়হান কালার ল্যাব মিলনায়তনে চলচ্চিত্র শিল্পী সমিতির সাধারণ সভার আয়োজন করা হয়। বিগত দুই বছরের আয় ব্যয়ের হিসেবসহ সার্বিক বিষয় নিয়ে সেখানে আলোচনা হয়। এ সময় রিয়াজ কথা বলতে চাইলে তাকে সে সুযোগ দেওয়া হয়নি বলে উপস্থিত সাংবাদিকদের জানান তিনি।\nরিয়াজ বলেন, ‘এমন কোনা ধারা নেই যে সভায় সভাপতি-সাধারণ সম্পাদক ছাড়া আর কেউ কথা বলতে পারবে না। সভায় তারা এমনভাবে কথা বলছেন যে সকল অর্জন শুধু এ দুজনের আর কারও নয়।’\nতার মতে, ভোটার তালিকায় অনেকের নাম বাদ দেওয়া হয়েছে এসব নিয়েও আমি কথা বলতে চেয়েছিলাম।\nএ নায়কের ভাষ্য, কমিটির অর্থ সম্পাদক আয় ব্যয়ের যে হিসাব দিয়েছেন তা আমার কাছে পরিষ্কার না। এই সেশনে অনুদান এসেছে ৫৮ লাখ ৭০ হাজার ৯৬ টাকা। এত টাকা রেখে শিল্পীদের জন্য মাত্র ২ লাখ ৯১ হাজার ৩০০ টাকা খরচ করা হয়েছে। আমার প্রশ্ন এত কম কেন? শিল্পীদের সহযোগিতার জন্য দাতারা টাকা দিয়েছেন। এ টাকা না দেওয়ার কারণ কী?\nআমি সার্বিক বিষয় নিয়ে কথা বলতে চেয়েছিলাম কিন্তু আমাকে কথা বলতে দেওয়া হয়নি বলে অভিযোগ করেন রিয়াজ। তিনি আরও বলেন, সভাপতি মিশা সওদাগর বলেছেন, এখানে তিনি আর সাধারণ সম্পাদক ছাড়া আর কেউ কথা বলতে পারবে না। আমার প্রশ্ন এই নিয়ম তিনি কোথায় পেলেন?\nএবার নায়ক মান্নার স্মরণে জন্মোৎসব\nইটিভিতে প্রিয় নায়কের সিনেমার গান\nজমিদার রিয়াজের স্ত্রী ফারিয়াকে নিয়ে ডাকাত লাভলুর মধ্যে দ্বন্দ্ব\nআবেগাপ্লুত নায়ক ফারুক


প্যাংগংয়ের উপর এখনও নজর চিনের! লাদাখ নিয়ে কড়া পদক্ষেপের পথে ভারতীয় সেনা, Both Indian and Chinese army eyes Ladhak's Pangong tso area as Peace is far from distant in Ladakh - Bengali Oneindia\nপ্যাংগংয়ের উপর এখনও নজর চিনের! লাদাখ নিয়ে কড়া পদক্ষেপের পথে ভারতীয় সেনা\n| Published: July 22 2020, 19:04 [IST]\nলাদাখে ভারত-চিন উত্তেজনা কমার কোনও নাম নেই। এই আবহেই এবার ভারতীয় নৌসেনা উত্তেরের বেসগুলিতে মিগ ২৯ যুদ্ধবিমান মোতায়েন করল। এছাড়া উত্তর লাদাখে ভারত পি৮আই এয়ারক্রাফ্ট মোতায়েন করেছে। এই যুদ্ধবিমানগুলি সাবমেরিন প্রতিহত করতে সমর্থ। আর তাই এই যুদ্ধবিমান মোতায়েনে প্রশ্ন উঠছে যে চিন কি তবে প্যাঙগং সোতে ফের নিজেদের কতৃত্ব বাড়িয়েছে!\nঅতিরিক্ত তিন ডিভিশন সেনা মোতায়েন করবে ভারত\nপ্রসঙ্গত, সেই জল্পনা আরও উস্কে দিয়েছে ভারতীয় সেনার এক পদক্ষেপ। জানা গিয়েছে লাদাখে আরও অতিরিক্ত তিন ডিভিশন সেনা মোতায়েন করবে ভারত। যেখানে উত্তেজনা প্রশমনের জন্য সীমান্ত থেকে সেনা প্রত্যাহারের প্রক্রিয়া চলছিল, ঠিক তখনই সেনার এই সিদ্ধান্ত খুবই তাৎপর্যপূর্ণ। এছাড়া ভারতীয় নৌসেনাও তাদের বেশ কয়েকটি মিগ ২৯ উত্তর ভারতের ফরোয়ার্ড বেসগুলিতে স্থানান্তর করেছে বলে খবর মিলছে।\nপ্যাংগং সো নিয়ে বিতর্ক\nগালওয়ান সংঘর্ষের পর কেটে গেছে এগারো সপ্তাহ\nগালওয়ান সংঘর্ষের পর কেটে গেছে এগারো সপ্তাহ। সাম্প্রতিক ঘটনা অনুযায়ী, লাদাখে ভারত-চিন সীমান্ত পরিস্থিতি স্বাভাবিক করার চেষ্টা চলছে দু'দেশের তরফে। গালওয়ান থেকে সেনা সরাচ্ছে চিন। এই পরিস্থিতিতে গালওয়ান সংঘর্ষের ঠিক এক মাস পর লাদাখ সফরে যান প্রতিরক্ষা মন্ত্রী রাজনাথ সিং। আর সেখানে গিয়ে রাজনাথ জানিয়েছিলেন যে লাদাখের পরিস্থিতির কোনও গ্যারান্টি নেই, তাই ভারত সর্বদা তৈরি। এই ইঙ্গিতেই অনেকে ভাবতে শুরু করেছিল যে তবে কি চিনের সঙ্গে শান্তি আলোচনা ভেস্তে গিয়েছে!\nতীক্ষ্ণ নজর রাখছে ভারত\nচিনের তিন দফায় সেনা সরানোর প্রক্রিয়ার উপর তীক্ষ্ণ নজর রাখছে ভারত। কোনও ভাবে যদি চিন সেই চুক্তি লঙ্ঘন করে তাহলে ভারতও থমকে যাবে। সেনা প্রত্যাহারের চুক্তি যাতে কোনও ভাবে লঙ্ঘন না করা হয় সেদিকে নজর রাখছে ভারতীয় সেনা। এর জন্য দিনের পাশাপাশি রাতেও বায়ুসেনার বিমান ও হেলিকপ্টর টহল দিচ্ছে লাদাখের সীমান্ত জুড়ে।\nভারত ও চিনের মধ্যে চাপা উত্তেজনা\nটহলদারী সীমান্ত নিয়ে বরাবরই ভারত ও চিনের মধ্যে চাপা উত্তেজনা ছিল। ভারত বিশ্বাস করে 'ফিঙ্গার ১' থেকে 'ফিঙ্গার ৮' পর্যন্ত টহল দেওয়ার অধিকার রয়েছে তাদের এবং চিন মনে করে যে 'ফিঙ্গার ৮' থেকে 'ফিঙ্গার ৪' পর্যন্ত টহল দেওয়ার অধিকার রয়েছে তাদেরই। ১৫ জুন, এই 'ফিঙ্গার ৪' এলাকাতেই উভয় পক্ষের সেনার মধ্যে সহিংস সংঘর্ষ বাঁধে। পরে উভয় পক্ষের সীমানা যেখানে কয়েক হাজার ভারতীয় সৈন্যকে কাঁটাতারের সাথে জড়িত লাঠির মতো অস্ত্র দিয়ে আক্রমণ করা হয়েছিল। 'ফিঙ্গার ৪'-এ এই জন্যেই উল্লেখযোগ্য হারে সেনার সংখ্যা বাড়িয়েছিল চিন যাতে ভারতীয় সেনারা আর 'ফিঙ্গার ৮' এর দিক দিয়ে টহল দেওয়ার সুযোগ না পায়।\nBoth Indian and Chinese army eyes Ladhak's Pangong tso area as Peace is far from distant in Ladakh\nStory first published: Wednesday, July 22, 2020, 19:04 [IST]


Confusion created aroundanotice circulated by WBCHSE North Bengal branch - Anandabazar\nConfusion created aroundanotice circulated by WBCHSE North Bengal branch\n২০ নভেম্বর, ২০১৮, ০৫:৩০:৪৩\nশেষ আপডেট: ২০ নভেম্বর, ২০১৮, ০৫:২৯:২২\nশিক্ষকদের শাস্তির বিজ্ঞপ্তিতে বিভ্রান্তি\nআইন বদলে গিয়েছে গত মার্চে। অথচ পুরনো নিয়মে শিক্ষকদের শাস্তির সুপারিশ সংক্রান্ত বিজ্ঞপ্তি দিচ্ছে উচ্চ মাধ্যমিক শিক্ষা সংসদের উত্তরবঙ্গ অফিস! এই নিয়ে তুমুল শোরগোল পড়ে গিয়েছে শিক্ষা শিবিরে। প্রশ্ন উঠেছে, রাজ্য সরকার আইন সংশোধন করা সত্ত্বেও সেটা সংসদের অজানা থাকে কী ভাবে?\nউচ্চ মাধ্যমিক পরীক্ষায় যে-সব শিক্ষক সহযোগিতা করেননি অর্থাৎ খাতা দেখা বা পরীক্ষকের দায়িত্ব নিতে অস্বীকার করেছেন, তাঁদের শাস্তির সুপারিশ করে এ মাসেই বিভিন্ন স্কুল-কর্তৃপক্ষকে চিঠি দিয়েছেন সংসদের উত্তরবঙ্গের অফিসের সহ-সচিব। ২০০০ সালের একটি নিয়মের উল্লেখ করে তিনি জানিয়েছেন, সংশ্লিষ্ট শিক্ষকদের একটি বা তিনটি ‘ইনক্রিমেন্ট’ বা বার্ষিক বেতন বৃদ্ধি বন্ধ করা উচিত। এই পর্যন্ত সব ঠিকই ছিল। গোল বেধেছে ওই চিঠিতে লেখা একটি নির্দেশ নিয়ে। নির্দেশটি হল, ২০০০ সালের নিয়ম মেনে পরিচালন সমিতি বা প্রশাসক এই বিষয়ে উপযুক্ত পদক্ষেপ করুন এবং চিঠি পাওয়ার ১৫ দিনের মধ্যে জানান, তাঁরা কী ব্যবস্থা নিয়েছেন। কিন্তু এ বছর মার্চে সংশোধিত আইন অনুযায়ী এই ক্ষমতা পরিচালন সমিতির হাতে আর নেই। এই ধরনের ব্যবস্থা নিতে পারে একমাত্র মধ্যশিক্ষা পর্ষদ। তাই উচ্চ মাধ্যমিক শিক্ষা সংসদের অফিস থেকে এই ধরনের চিঠি পেয়ে স্কুলের প্রধান শিক্ষক-শিক্ষিকারা বিভ্রান্ত।\nপর্ষদের এক কর্তা জানান, পুরনো নিয়মে এই ক্ষমতা পরিচালন সমিতির হাতেই ছিল। আইন সংশোধনের পরে তা পর্ষদের হাতে আসে। এখন পরিচালন সমিতি আর এ-সব করতেই পারে না। সে-ক্ষেত্রে ওই সুপারিশটি ফের পর্ষদের পাঠাতে পারে স্কুলের পরিচালন সমিতি।\nদীর্ঘদিন আগে আইন বদলানো সত্ত্বেও এই বিভ্রাট কেন, তা নিয়ে বিস্ময় প্রকাশ করেছে শিক্ষা শিবিরের একাংশ। তাদের প্রশ্ন, সংসদ থেকে যে-সুপারিশ সরাসরি পর্ষদে পাঠানো যেত, সেটা পরিচালন সমিতিকে পাঠানো হল এবং পুরনো আইনের উল্লেখ করে সমিতিকে পদক্ষেপও করতে বলা হল। তা হলে কি সংশোধিত আইন সম্পর্কে সংসদের কোনও ধারণাই নেই, নাকি এর পিছনে অন্য কোনও কারণ আছে? এই বিষয়ে বক্তব্য জানতে উচ্চ মাধ্যমিক শিক্ষা সংসদের সভানেত্রী মহুয়া দাসকে বারবার ফোন করা হয়। কিন্তু তিনি ফোন তোলেননি, জবাব দেননি টেক্সট মেসেজেরও।\nকলেজিয়াম অব এএইচএম-এর সম্পাদক সৌদীপ্ত দাস বলেন, ‘‘এটা অদ্ভুত যে, সংসদের তরফ থেকে এ রকম বিভ্রান্তিকর চিঠি পাঠানো হচ্ছে। এর ফলে যথাযথ পদক্ষেপ নিতে অনেক দেরি হয়ে যাবে।’’ শিক্ষা সূত্রের খবর, ক্ষমতা না-থাকলেও রাজ্যের অনেক জায়গায়, বিশেষ করে শহরতলি ও গ্রামাঞ্চলে ক্ষমতার আস্ফালন দেখায় পরিচালন সমিতি। কারণ সংশোধিত আইন সম্পর্কে অনেকেই ওয়াকিবহাল নন। কিন্তু সংসদের তরফেও এই ধরনের ভুল হওয়ায় শিক্ষকেরাও হতবাক।\nআজ থেকে উচ্চমাধ্যমিক, গণ-টোকাটুকি হলে স্বীকৃতি হারাবে স্কুল


কোনো বড় সিদ্ধান্ত নেবার আগে যে ৯টি প্রশ্ন নিজেকে জিজ্ঞাসা করবেন\nসবাইকেই মাঝে মাঝে জীবনে বড় কোনো সিদ্ধান্তের মুখোমুখি হতে হয়। সিদ্ধান্তহীনতা আমাদের অসাড় করে দেয় তখন। কোনটা ভালো, কোনটা খারাপ- তা বুঝতেই তখন অনেক সময় লাগিয়ে দিই আমরা। এরপর হয়তো একসময় বাধ্য হয়ে একটি সিদ্ধান্তে আসি, কিন্তু সিদ্ধান্ত নেবার পরেও দেখা যায় সেই সিদ্ধান্ত নিয়ে অনুশোচনা করতে থাকি। ভাবি, ভুলই বোধহয় করলাম! এবং এ ধরনের সিদ্ধান্তহীনতা আত্মবিশ্বাসও কমিয়ে দেয়। প্রত্যেকটি বড় সিদ্ধান্ত যেন আমাদের সত্ত্বা থেকে কিছু নিংড়ে নিয়ে যায় একটু একটু করে।\nকিন্তু এই সিদ্ধান্তহীনতার সমস্যার খুব সহজ একটি সমাধান আছে। বড় কোনো সিদ্ধান্তের মুখোমুখি হলে আমরা যদি নিজেদের নির্দিষ্ট কিছু প্রশ্ন জিজ্ঞেস করে উত্তরগুলো লিখে ফেলি, দেখা যাবে সিদ্ধান্ত নেয়াটা অনেক বেশি সহজ হয়ে গেছে। শুধু তা-ই নয়, পরবর্তীতে অনুশোচনা আসলেও সেই উত্তরগুলোর দিকে তাকালেই আমাদের মনে পড়ে যাবে, কেন আমরা এই সিদ্ধান্তটি নিয়েছিলাম। তখন আমাদের অনুশোচনাও কমে আসবে।\nসিদ্ধান্ত নেবার আগে নিজেকে কিছু প্রশ্ন করে সেই প্রশ্নের উত্তরগুলো লিখে ফেলুন; image source: Lynda.com\nচলুন দেখা যাক ৯টি কার্যকরী প্রশ্ন, যেগুলো আপনাকে কঠিন সিদ্ধান্ত নিতে সাহায্য করতে পারে।\n১) কেন আপনি নিতে চাচ্ছেন এই সিদ্ধান্ত?\nখুবই সরল একটি প্রশ্ন, কিন্তু দেখা যায় এর উত্তরই অনেকে স্পষ্টভাবে জানে না। মানুষ অনেক সময়ই আবেগের বশবর্তী হয়ে সিদ্ধান্ত নিয়ে থাকে। অনেক সময় একটি সিদ্ধান্ত নেয়, কারণ তার দেখা অন্যান্য সবাইও একই সিদ্ধান্ত নিয়েছে। এগুলোর কোনোটিই একজন সুবিবেচক লোকের কোনো বড় সিদ্ধান্ত নেবার কারণ হতে পারে না। কোনো একটি সিদ্ধান্ত নেবার আগে নিজেকে সুস্পষ্টভাবে জিজ্ঞেস করুন, কী উদ্দেশ্যে আপনি নিতে চাচ্ছেন এই সিদ্ধান্তটি। আপনি কী শিখবেন এখান থেকে, কী কী লাভ হবে আপনার। এই লাভগুলো আপনার কাছে অর্থবহ কি না। আপনার যদি উত্তরগুলো তেমন আকর্ষণীয় মনে না হয়, তবে সিদ্ধান্তটি না নেয়াই আপনার জন্য ভালো হবে।\n২) এই সিদ্ধান্তটি নেবার কথা আপনি কতদিন ধরে ভাবছেন?\nএই প্রশ্নটি আপনার সিদ্ধান্তটির সত্যিকার গুরুত্ব আপনার কাছে বেশ সহজেই তুলে ধরতে পারে। ধরুন, আপনার দুজন বন্ধু এসে আলাদাভাবে আপনাকে জিজ্ঞাসা করলো, তারা যদি বর্তমান পেশা ছেড়ে ব্যবসা শুরু করে, তবে কেমন হবে। দুজনকেই আপনি জিজ্ঞাসা করলেন, “কতদিন ধরে তুমি এই সিদ্ধান্ত নিয়ে ভাবছো?” একজন বললো, “গত দু’বছর।” আর আরেকজন বললো, “এই গতকালকে একটা সিনেমা দেখার পর এই আইডিয়াটা মাথায় এসেছে।” চিন্তা করুন তো, এই দুজনের প্রতি আপনার প্রতিক্রিয়া কতটা আলাদা হবে। স্বাভাবিকভাবেই যে বেশিদিন ধরে এই ব্যাপারটি নিয়ে ভাবছে, তাকেই আপনি বেশি ইতিবাচক উত্তর দিবেন।\n৩) সিদ্ধান্তটি কি আপনাকে আপনার দীর্ঘমেয়াদী লক্ষ্যগুলোর দিকে এগিয়ে নিয়ে যাচ্ছে?\nনিজেকে জিজ্ঞেস করুন, আজ থেকে ৫ বছর পরে আপনি নিজেকে কোথায় দেখতে চান? ১০ বছর পরে কোথায় দেখতে চান? এই লক্ষ্যগুলো লিখে ফেলুন। এবার ভাবুন, এই সিদ্ধান্তটি নিলে কি আপনি আপনার এই লক্ষ্যগুলোর থেকে দূরে সরে যাবেন, নাকি সেই পথেই এগিয়ে যাবেন? এই উত্তরটি খুঁজে বের করা আপনার সিদ্ধান্ত নেবার ক্ষেত্রে খুবই গুরুত্বপূর্ণ।\nযেমন ধরুন, আপনি উচ্চশিক্ষার জন্য বাইরে যাবেন কি না, তা নিয়ে দোটানায় ভুগছেন। কিন্তু দশ বছর পরে আপনি চান একটি স্থিতিশীল চাকরি নিয়ে দেশে পরিবারের সাথে থাকতে। এক্ষেত্রে দীর্ঘমেয়াদী লক্ষ্যের কথা বিবেচনা করলে আপনার জন্য সিদ্ধান্ত নেয়াটা সহজ হবে।\nসবগুলো বিকল্প কি আপনি বিবেচনা করেছেন? image source: pixabay.com\n৪) আপনি কি সবগুলো বিকল্পকে বিবেচনা করেছেন?\nবর্তমানে যে সিদ্ধান্তটি নেবার কথা ভাবছেন, তার অনেক বিকল্পও থাকতে পারে, যেগুলো আপনি বিবেচনা করেননি। যেসব বিকল্প আপনার মাথায় আসছে, সেগুলো লিখে ফেলুন। ভাবার চেষ্টা করুন, বর্তমান সিদ্ধান্তের তুলনায় সেগুলো আপনাকে বেশি সুবিধা দেয় কি না। যদি দিয়ে থাকে, তবে কেন আপনার এই বিকল্পের চিন্তা আগে মাথায় আসেনি? এই সবকিছুই লিখে রাখুন।\n৫) এখনই কি সিদ্ধান্তটি নেবার শ্রেষ্ঠ সময়?\nভেবে দেখুন, সিদ্ধান্তটি এখন নিলেই ভালো হবে, নাকি এর থেকে ভালো কোনো সময় আপনার জন্য অপেক্ষা করছে? বর্তমান সময়টা আপনার এই সিদ্ধান্ত নেবার জন্য কেন সুবিধাজনক হতে পারে, তা লিখে রাখুন। অসুবিধাগুলোর কথাও লিখুন। যদি মনে হয় এখন না নিয়ে পরে নিলেই ভালো, তবে সেই 'পরে'টা কবে? নিজেকে একটি নির্দিষ্ট সময়সীমা বেঁধে দিন।\n৬) আপনার পূর্ব অভিজ্ঞতা আপনাকে এই সিদ্ধান্ত সম্পর্কে কী বলে?\nযদি এখনো সন্দেহের মাঝেই ডুবে থাকেন, আপনার পূর্ব অভিজ্ঞতাকে কিছু দিকনির্দেশনা দেবার সুযোগ দিন। এ ধরনের বড় সিদ্ধান্ত কি আপনি আগে কখনো নিয়েছেন? সেগুলো নিয়ে আপনার জীবন এখন কোন পর্যায়ে এসেছে? আপনি কি সেসব নিয়ে সুখী? অসুখী হলে কোন ব্যাপারটি আপনাকে অসুখী করছে? এসব বিবেচনা করলে আপনার সিদ্ধান্ত নেয়াটা আগের থেকে কিছুটা সহজ হয়ে আসবে।\nএটাই কি সিদ্ধান্তটি নেবার সঠিক সময়? image source: videoblocks.com\n৭) সিদ্ধান্তটি আপনার উপর কীভাবে প্রভাব ফেলবে?\nএই সিদ্ধান্তটি নিলে আপনার অনুভূতি কেমন হবে? মানুষের অনন্য একটি শক্তি হচ্ছে কল্পনাশক্তি। কল্পনা করুন যে, আপনি সিদ্ধান্তটি ইতোমধ্যে নিয়ে ফেলেছেন। কেমন অনুভূতি হচ্ছে এখন আপনার? একটু খুশি খুশি লাগছে? উত্তেজনাবোধ করছেন? তা-ই যদি হয়, তবে আপনি ঠিক পথেই আছেন। তারপর আরেকটু গভীরভাবে ভাবুন। কী কী পরিবর্তন আপনার জীবনে আসবে এ সিদ্ধান্তটি নেবার পর? কোনো পরিবর্তন কি আপনার অপছন্দ হচ্ছে? ব্যাপারগুলো লিখে ফেলুন। সিদ্ধান্তটি নেবার ক্ষেত্রে অনেক গুরুত্বপূর্ণ ভূমিকা রাখবে এ উত্তরগুলো।\n৮) সিদ্ধান্তটি অন্যদের উপর কীভাবে প্রভাব ফেলবে?\nআপনার কি মনে হয় আপনার সিদ্ধান্তটি কারো ক্ষতি করতে পারে? কেউ আহত হতে পারে আপনার এই সিদ্ধান্তে? নিজেকে এ প্রশ্নের উত্তর দেবার সময় অবশ্যই শতভাগ সৎ থাকুন।\nচলুন, বাস্তবতার মুখোমুখি হই। সবাইকে সুখী রাখা আসলে সম্ভব নয়। আপনার সিদ্ধান্তও সবার জন্য ভালো হবে, তার নিশ্চয়তা নেই। কিন্তু আপনার সিদ্ধান্ত যেন অন্যদের উপর নেতিবাচক প্রভাব না ফেলে তার জন্য আপনার অবশ্যই চেষ্টা করা উচিত। দিনশেষে আপনি যেন নিজেকে বলতে পারেন, আপনার সর্বোচ্চ চেষ্টাই আপনি করেছেন।\n৯) সিদ্ধান্তটি ব্যর্থ হলে তা মোকাবেলা কীভাবে করবেন?\nআপনার সিদ্ধান্তের ফলাফল আপনার আশানুরূপ না-ও হতে পারে। সেক্ষেত্রে কী কী নেতিবাচক ব্যাপার ঘটতে পারে, তা লিখে ফেলুন। ভেবে দেখুন, সেগুলোর মুখোমুখি হতে আপনি পারবেন কি না। যদি মনে হয় পারবেন, চেষ্টা করুন কীভাবে সেই ব্যর্থতার মোকাবেলা করবেন তা-ও ভেবে রাখতে। আগে থেকেই এই ব্যাপারটি ভেবে রাখলে দেখবেন আপনার সিদ্ধান্ত নেয়া নিয়ে নিজের উপর চাপ অনেকাংশেই কমে গেছে।\nজীবনের প্রত্যেকটি সিদ্ধান্তই আপনাকে নিয়ে যাবে পৃথক কোনো গন্তব্যে; image source: myob.com.au\nবড় সিদ্ধান্ত মানেই যে তা নিয়ে ভীত হতে হবে, এমন কোনো কথা নেই। জীবনে সঠিক বা ভুল ধ্রুব কোনো ব্যাপার নয়, আজকের প্রেক্ষাপটে যে সিদ্ধান্ত ভুল মনে হচ্ছে, আগামীকালের প্রেক্ষাপটেই তা সঠিক মনে হতে পারে। সুতরাং কোনো সিদ্ধান্ত শেষপর্যন্ত আশানুরূপ ফল না দিলে হতাশ হওয়াটা অযৌক্তিক। বরং সেখান থেকে শিক্ষা নিয়ে পরবর্তী সিদ্ধান্তে সেই শিক্ষাকে ব্যবহার করাই হবে একজন সুবিবেচকের কাজ।\nReferences: Hyperlinked inside the article\nFeature Image: dynaz8.ga


সূনান আত তিরমিজী (তাহকীককৃত) | ৩৫/ কিয়ামত ও মর্মস্পর্শী বিষয় (كتاب صفة القيامة والرقائق والورع عن رسول الله ﷺ)\nসূনান আত তিরমিজী (তাহকীককৃত) ৩৫/ কিয়ামত ও মর্মস্পর্শী বিষয় (كتاب صفة القيامة والرقائق والورع عن رسول الله ﷺ)\nপরিচ্ছেদঃ ১. কিয়ামত প্রসঙ্গে\n২৪১৫। আদী ইবনু হাতিম (রাঃ) হতে বর্ণিত আছে, তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ তোমাদের সকলের সাথেই তার প্রতিপালক আল্লাহ তা’আলা কিয়ামত দিবসে কথা বলবেন। তার ও তার প্রতিপালকের মধ্যে কোন দোভাষী থাকবে না। সে তার কোন কিছুই দেখতে পাবে না। সে তার বাম পাশে তাকিয়েও তার দুনিয়াবী জীবনে কৃত আমল ব্যতীত আর কোন কিছুই দেখতে পাবে না। তারপর সে তার সম্মুখে তাকাতেই জাহান্নাম দেখতে পাবে। রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ তোমাদের মধ্যে যে ব্যক্তিই এক টুকরা খেজুরের বিনিময়ে হলেও জাহান্নাম হতে আত্মরক্ষা করতে সক্ষম হয় সে যেন তাই করে।\nসহীহ, ইবনু মা-জাহ (১৮৫), বুখারী, মুসলিম।\nআবূ ঈসা বলেন, এই হাদীসটি হাসান সহীহ। আবূস সাইব বলেন, উপরোক্ত হাদীসটি একদিন ওয়াকী (রাহঃ) আমাদের নিকট আমাশের সূত্রে বর্ণনা করেন। বর্ণনাশেষে তিনি বলেন, যদি খুরাসানবাসী কোন ব্যক্তি এখানে উপস্থিত থাকে তাহলে সে যেন এ হাদীসটি খুরাসানে প্রচার করাকে সাওয়াবের কাজ মনে করে। কেননা, জাহমিয়া সম্প্রদায়ের মানুষ এটা (মানুষের সাথে আল্লাহ্ তা’আলার কথা বলার বিষয়টি) অস্বীকার করে। আবূস সাইবের নাম সালম ইবনু জুনাদা ইবনু সালম ইবনু খালিদ ইবনু জাবির ইবনু সামুরা আল-কুফী।\n৩৫/ কিয়ামত ও মর্মস্পর্শী বিষয় (كتاب صفة القيامة والرقائق والورع عن رسول الله ﷺ) 35. Chapters on the description of the Day of Judgement, Ar-Riqaq, and Al-Wara'\n২৪১৬। ইবনু মাসউদ (রাঃ) হতে বর্ণিত আছে, নবী সাল্লাল্লাহু আলাইহি ওয়াসাল্লাম বলেছেনঃ কিয়ামত দিবসে পাঁচটি বিষয় সম্পর্কে জিজ্ঞাসাবাদ হওয়ার আগপর্যন্ত আদম সন্তানের পদদ্বয় আল্লাহ্ তা’আলার নিকট হতে সরতে পারবে না। তার জীবনকাল সম্পর্কে, কিভাবে অতিবাহিত করেছে? তার যৌবনকাল সম্পর্কে, কি কাজে তা বিনাশ করেছে; তার ধন-সম্পদ সম্পর্কে, কোথা হতে তা উপার্জন করেছে এবং তা কি কি খাতে খরচ করেছে এবং সে যত টুকু জ্ঞান অর্জন করেছিল সে মুতাবিক কি কি আমল করেছে।\nসহীহ, সহীহাহ (৯৪৬), তা’লীকুর রাগীব (১/৭৬), বাওযুন নায়ীর (৬৪৮)\nআবূ ঈসা বলেন, এ হাদীসটি গারীব। আমরা রাসূলুল্লাহ সাল্লাল্লাহু আলাইহি ওয়াসাল্লামের এ হাদীসটি শুধুমাত্র হুসাইন ইবনু কাইসের রিওয়ায়াত হিসাবে ইবনু মাসউদ (রাঃ)-এর বরাতে (দায়িত্বে) জেনেছি। হাদীসের বর্ণনাকারী হুসাইন ইবনু কাইস তার স্মৃতিশক্তির দুর্বলতার জন্য সমালোচিত। আবূ বারযা ও আবূ সাঈদ (রাঃ) হতেও এ অনুচ্ছেদে হাদীস বর্ণিত আছে।\n২৪১৭। আবূ বারযা আল-আসলামী (রাঃ) হতে বর্ণিত আছে, তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ কোন বান্দার পদদ্বয় (কিয়ামত দিবসে) এতটুকুও সরবে না, তাকে এ কয়টি বিষয় সম্পর্কে যে পর্যন্ত জিজ্ঞাসাবাদ না করা হবে? কিভাবে তার জীবনকালকে অতিবাহিত করেছে; তার অর্জিত জ্ঞান অনুযায়ী কি আমল করেছে; কোথা হতে তার ধন-সম্পদ উপার্জন করেছে ও কোন কোন খাতে ব্যয় করেছে এবং কি কি কাজে তার শরীর বিনাশ করেছে।\nসহীহ, প্রাগুক্ত, তাখরীজ ইকতিযাউল ইলমি আল-আমল (১৫/১)।\nআবূ ঈসা বলেন, এ হাদীসটি হাসান সহীহ। সাঈদ ইবনু আবদুল্লাহ ইবনু জুরাইজ ছিলেন বসরার অধিবাসী এবং আবূ বারযা আল-আসলামী (রাঃ)-এর মুক্তদাস। আবূ বারযা (রাঃ)-এর নাম নাযলা ইবনু উবাইদ।\n২৪১৮। আবূ হুরাইরা (রাঃ) হতে বর্ণিত আছে, রাসূলুল্লাহ সাল্লাল্লাহু আলাইহি ওয়াসাল্লাম সাহাবীদের প্রশ্ন করলেন, তোমরা কি জান, দেউলিয়া কে? তারা বললেন, হে আল্লাহর রাসূল (সাল্লাল্লাহু আলাইহি ওয়াসাল্লাম) আমাদের মধ্যে দেউলিয়া হচ্ছে সেই ব্যক্তি যার দিরহামও (নগদ অর্থ) নেই, কোন সম্পদও নেই। রাসূলুল্লাহ সাল্লাল্লাহু আলাইহি ওয়াসাল্লাম বললেনঃ আমার উম্মাতের মধ্যে সেই ব্যক্তি হচ্ছে দেউলিয়া যে কিয়ামত দিবসে নামায, রোযা, যাকাতসহ বহু আমল নিয়ে উপস্থিত হবে এবং এর সাথে সে কাউকে গালি দিয়েছে, কাউকে মিথ্যা অপবাদ দিয়েছে, কারো সম্পদ আত্মসাৎ করেছে, কারো রক্ত প্রবাহিত (হত্যা) করেছে, কাউকে মারধর করেছে, ইত্যাদি অপরাধও নিয়ে আসবে। সে তখন বসবে এবং তার নেক আমল হতে এ ব্যক্তি কিছু নিয়ে যাবে, ও ব্যক্তি কিছু নিয়ে যাবে। এভাবে সম্পূর্ণ বদলা (বিনিময়) নেয়ার আগেই তার সৎ আমল নিঃশেষ হয়ে গেলে তাদের গুনাহসমূহ তার উপর চাপিয়ে দেয়া হবে, তারপর তাকে জাহান্নামে নিক্ষেপ করা হবে।\nসহীহ, সহীহাহ (৮৪৫), আহকামুল জানাইয (৪), মুসলিম।\n২৪১৯। আবূ হুরাইরা (রাঃ) হতে বর্ণিত আছে, তিনি বলেন রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ সেই বান্দার উপর আল্লাহ তা’আলা রহমত বর্ষণ করুন, যে তার কোন ভাইয়ের মান-সম্মান ও ধন-সম্পদের ব্যাপারে যুলুম করেছে। কিয়ামত দিবসে এ ব্যাপারে তাকে পাকড়াও করার পূর্বেই যেন সে ক্ষতিগ্রস্ত ব্যক্তির কাছে ক্ষমা চেয়ে নেয়। কারণ, সে স্থানে (আখিরাতে) দিরহাম, দীনারের (বিনিময় প্রদানের) ব্যবস্থা থাকবে না। সুতরাং তার কোন ভালো আমল থাকলে (যুলুমের পরিমাণ অনুযায়ী) তা নিয়ে যাওয়া হবে। আর যদি কোন ভালো আমল না থাকে, তাহলে মাযলুমদের গুনাহ তার উপর চাপিয়ে দেয়া হবে।\nসহীহ, সহীহাহ (৩২৬৫)।\nআবূ ঈসা বলেন, এ হাদীসটি হাসান সহীহ এবং সাঈদ আল-মাকবুরীর রিওয়ায়াত হিসাবে গারীব। মালিক ইবনু আনাস-সাঈদ আল-মাকবুরী হতে, তিনি আবূ হুরাইরা (রাঃ) হতে, তিনি রাসূলুল্লাহ সাল্লাল্লাহু আলাইহি ওয়াসাল্লাম হতে এই সূত্রেও উপরের হাদীসের মতোই বর্ণনা করেছেন।\n২৪২০। আবূ হুরাইরা (রাঃ) হতে বর্ণিত আছে, রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ নিঃসন্দেহে (কিয়ামত দিবসে) সকল হকদারের হক আদায় করা হবে। এমনকি শিংবিহীন বকরীর পক্ষে শিংবিশিষ্ট বকরীর (গুতোর) বদলা নেওয়া হবে।\nসহীহ, সহীহাহ (১৫৮৮)।\nআবূ যার ও আবদুল্লাহ ইবনু উনাইস (রাঃ) হতেও এ অনুচ্ছেদে হাদীস বর্ণিত আছে। আবূ ঈসা বলেন, আবূ হুরাইরা (রাঃ) হতে বর্ণিত হাদীসটি হাসান সহীহ।\n২৪২২। ইবনু উমর (রাঃ) হতে বর্ণিত আছে, হাম্মাদ (রহঃ) বলেন, আমাদের নিকট এ হাদীসটি মারফুভাবে অর্থাৎ রাসূলুল্লাহ সাল্লাল্লাহু আলাইহি ওয়াসাল্লামের বাণী হিসাবে বর্ণিত হয়েছে। “মানুষ যেদিন জগতসমূহের প্রতিপালকের সামনে দাড়াবে" (সূরা মুতাফফিফীনঃ ৬) আয়াত প্রসঙ্গে তিনি বলেন, মানুষ কানের অর্ধেক পর্যন্ত ঘামে ডুবে থাকাবস্থায় দাড়িয়ে থাকবে।\nসহীহ, ইবনু মা-জাহ (৪২৭৮), বুখারী, মুসলিম।\nআবূ ঈসা বলেন, এ হাদীসটি হাসান সহীহ। উপরোক্ত হাদীসের অনুরূপ হাদীস হান্নাদ-ঈসা ইবনু ইউনুস হতে, তিনি ইবনু আওন হতে, তিনি নাফি হতে, তিনি ইবনু উমর (রাঃ) হতে, তিনি রাসূলুল্লাহ সাল্লাল্লাহু আলাইহি ওয়াসাল্লাম হতে এই সূত্রে বর্ণনা করেছেন।\nحدثنا أبو زكريا، يحيى بن درست البصري حدثنا حماد بن زيد، عن أيوب، عن نافع، عن ابن عمر، قال حماد وهو عندنا مرفوع (يوم يقوم الناس لرب العالمين ) قال يقومون في الرشح إلى أنصاف آذانهم . قال أبو عيسى هذا حديث حسن صحيح . حدثنا هناد، حدثنا عيسى بن يونس، عن ابن عون، عن نافع، عن ابن عمر، عن النبي صلى الله عليه وسلم نحوه .\nপরিচ্ছেদঃ ৩. হাশরের ময়দানের অবস্থা\n২৪২৩। ইবনু আব্বাস (রাঃ) হতে বর্ণিত আছে, তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ কিয়ামত দিবসে মানুষকে খালি পায়ে, উলঙ্গ শরীরে ও খাৎনাবিহীন অবস্থায় হাযির করা হবে, যেভাবে প্রথমবার সৃষ্টি করা হয়েছিল। তারপর তিনি এ আয়াত তিলাওয়াত করেনঃ “আমি যেভাবে প্রথমবার সৃষ্টির সূচনা করেছিলাম সেভাবেই আবার সৃষ্টি করব। প্রতিশ্রুতি পূর্ণ করা আমার কর্তব্য, আমি তা পালন করবই" (সূরাঃ আম্বিয়া- ১০৪)।\nইবরাহীম (আঃ)-কে সকল সৃষ্টির মধ্যে সর্বপ্রথম পোশাক পরিধান করানো হবে। আমার সাহাবীগণের মধ্যকার কিছু সংখ্যক লোককে বন্দী করে ডানে-বামে নিয়ে যাওয়া হবে। তখন আমি বলব, হে প্ৰভু! এরা তো আমার অনুসারী। আমাকে তখন বলা হবে, আপনি তো জানেন না, আপনার পরে এরা যে কি সব বিদ’আতী কাজ করেছে। আপনি তাদের কাছ থেকে পৃথক হওয়ার পর হতে তারা পূর্বাবস্থায় ফিরে যেতে আরম্ভ করেছে। তখন আমি আল্লাহ তা’আলার সৎকর্মপরায়ণ বান্দাহ (ঈসা (আঃ)-এর মতো বলব, (সূরাঃ মাইদা— ১১৮) “আপনি যদি তাদের শাস্তি দেন তাহলে তারা তো আপনারই বান্দাহ, আর যদি তাদেরকে ক্ষমা করেন তাহলে নিশ্চয়ই আপনি মহা পরাক্রমশালী প্রজ্ঞাময়"।\nমুহাম্মাদ ইবনু বাশশার ও মুহাম্মাদ ইবনুল মুসান্না-মুহাম্মাদ ইবনু জাফর হতে, তিনি শুবা হতে, তিনি মুগীরা ইবনু নুমান হতে এই সূত্রে উপরোক্ত হাদীসের মতোই বর্ণনা করেছেন।\nحدثنا محمود بن غيلان، حدثنا أبو أحمد الزبيري، حدثنا سفيان، عن المغيرة بن النعمان، عن سعيد بن جبير، عن ابن عباس، قال قال رسول الله صلى الله عليه وسلم " يحشر الناس يوم القيامة حفاة عراة غرلا كما خلقوا ثم قرأ (كما بدأنا أول خلق نعيده وعدا علينا إنا كنا فاعلين ) وأول من يكسى من الخلائق إبراهيم ويؤخذ من أصحابي برجال ذات اليمين وذات الشمال فأقول يا رب أصحابي . فيقال إنك لا تدري ما أحدثوا بعدك إنهم لم يزالوا مرتدين على أعقابهم منذ فارقتهم . فأقول كما قال العبد الصالح: (إن تعذبهم فإنهم عبادك وإن تغفر لهم فإنك أنت العزيز الحكيم) ". حدثنا محمد بن بشار، ومحمد بن المثنى، قالا حدثنا محمد بن جعفر، عن شعبة، عن المغيرة بن النعمان، بهذا الإسناد فذكر نحوه . قال أبو عيسى هذا حديث حسن صحيح .\n২৪২৪। বাহয ইবনু হাকীম (রহঃ) হতে তার বাবা, অতঃপর তার দাদার সুত্রে বর্ণিত আছে, তিনি বলেন, আমি রাসুলুল্লাহ সাল্লাল্লাহু আলাইহি ওয়াসাল্লামকে বলতে শুনেছিঃ (কিয়ামত দিবসে) তোমাদের পায়ে হাটিয়ে, সাওয়ারী হিসাবে এবং কিছু সংখ্যককে মুখের উপর উপুড় করে টেনে হাযির করা হবে।\nসহীহ, ফাযাইলুশশাম (১৩)।\nআবূ হুরাইরা (রাঃ) হতেও এ অনুচ্ছেদে হাদীস বর্ণিত আছে। আবূ ঈসা বলেন, এ হাদীসটি হাসান সহীহ।\nপরিচ্ছেদঃ ৪. কিয়ামত ও মর্মস্পর্শী বিষয়\n২৪২৫। আবূ হুরাইরা (রাঃ) হতে বর্ণিত আছে, তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ কিয়ামতের দিন’ মানুষকে তিনবার হাযির করা হবে। দুইবারের হাযিরা হবে ঝগড়া-বিবাদ ও বিভিন্ন ওযর-আপত্তি শুনানী প্রসঙ্গে এবং তৃতীয়বারের হাযিরাতে প্রত্যেকের (নিজ নিজ) আমলনামা উড়তে থাকবে। কেউ তা পাবে ডান হাতে আর কেউ পাবে বাম হাতে।\nযঈফ, ইবনু মাজাহ (৪২৭৭)\nআবূ ঈসা বলেন, এ হাদীসটি সনদের দিক দিয়ে সহীহ নয়। কারণ হাসান বাসরী (রাহঃ) আবূ হুরাইরা (রাঃ) হতে সরাসরি কিছু শুনেননি। কিছু রাবী আলী আর রিফাঈর সুত্রে আল হাসান হতে তিনি আবু মুসা (রাঃ) হতে তিনি রাসূলুল্লাহ সাল্লাল্লাহু আলাইহি ওয়াসাল্লাম হতে এই হাদীস বর্ণনা করেছেন। এ বর্ণনাটিও সহীহ নয়, কারণ হাসান আবূ মূসার নিকট হাদীস শুনেন নাই।\nপরিচ্ছেদঃ ৫. (সহজ হিসাব)\n২৪২৬। আইশা (রাঃ) হতে বর্ণিত আছে, তিনি বলেন, আমি রাসূলুল্লাহ সাল্লাল্লাহু আলাইহি ওয়াসাল্লামকে বলতে শুনেছিঃ পুঙ্খানুপঙ্খভাবে যার হিসাব গ্রহণ করা হবে সে তো ধ্বংস হয়ে যাবে। আমি বললাম, হে আল্লাহর রাসূল (সাল্লাল্লাহু আলাইহি ওয়াসাল্লাম) আল্লাহ্ তা’আলা তো বলেছেন, “যে ব্যক্তির ডানহাতে তার আমলনামা প্রদান করা হবে, খুব সহজেই তার হিসাব-নিকাশ হবে" (সূরাঃ ইনশিকাক- ৭-৮)। তিনি বললেনঃ সেটা তো শুধু নামমাত্র উপস্থাপন করা।\nসহীহ, যিলালুল জান্নাত (৮৮৫), বুখারী, মুসলিম।\nআবূ ঈসা বলেন, এ হাদীসটি হাসান সহীহ। এ হাদীসটি ইবনু আবী মুলাইকার সূত্রে আইয়ূব (রাহঃ)-ও বর্ণনা করেছেন।\nপরিচ্ছেদঃ ৬. একই বিষয় প্রসঙ্গে\n২৪২৭। আনাস (রাঃ) হতে বর্ণিত আছে, রাসূলুল্লাহ সাল্লাল্লাহু আলাইহি ওয়াসাল্লাম বলেনঃ কিয়ামতের দিন আদম-সন্তানকে ভেড়ার (সদ্য প্রসূত) বাচ্চার ন্যায় অবস্থায় হাযির করা হবে। তারপর তাকে আল্লাহ তা’আলার সামনে দাঁড় করানো হবে। আল্লাহ তা’আলা তাকে প্রশ্ন করবেন, আমি তোমাকে ক্ষেত-খামার, দাস-দাসী ও অন্যান্য সুযোগ-সুবিধা দান করেছিলাম এবং আরো বিভিন্ন ধরনের অনুগ্রহ দিয়েছিলাম। তুমি কি আমল করে এসেছ? সে বলবে, হে রব! আমি সেগুলো সঞ্চয় করে রেখেছি, বহু গুণে বৃদ্ধি করেছি এবং যা ছিল তার চাইতে অনেক বাড়িয়ে রেখে এসেছি। আমাকে একটুখানি ফেরত যেতে দিন, আমি সেগুলো আপনার নিকটে নিয়ে আসব। তিনি তাকে বলবেন, তুমি কি কি আমল করে এসেছ আগে তা আমাকে দেখাও।\nসে তখন বলবে, হে রব। সেগুলো তো আমি জমা করে রেখে এসেছি, যা ছিলো তার চাইতে বহু গুণে বৃদ্ধি করে রেখে এসেছি। সুতরাং আমাকে একটিবার ফেরত যেতে দিন, আমি তার সবগুলো আপনার নিকটে নিয়ে আসব। তিনি তাকে বলবেন, তুমি কি আমল করে এসেছ তা আমাকে দেখাও, অতঃপর দেখা যাবে সে এমন এক বান্দা,যে কোন ভাল কাজই করে নাই ফলে তাকে জাহান্নামে নিক্ষেপ করা হবে।\nযঈফ, তা’লীকুর রাগীব (৩/১১)\nআবূ ঈসা বলেন, একাধিক রাবী উপরোক্ত হাদীসটি হাসান বাসরী (রাহঃ)-এর বক্তব্য হিসাবে বর্ণনা করেছেন। তারা এটিকে মুসনাদ হাদীস হিসাবে বর্ণনা করেননি। রাবী ইসমাঈল ইবনু মুসলিম তার স্মরণশক্তির দুর্বলতার জন্য সমালোচিত। এ অনুচ্ছেদে আবূ হুরাইরা ও আবূ সাঈদ আল-খুদরী (রাঃ) হতেও হাদীস বর্ণিত আছে।\n২৪২৮। আবূ হুরাইরা (রাঃ) ও আবূ সাঈদ (রাঃ) হতে বর্ণিত আছে, তারা দুজনেই বলেন, রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ কিয়ামতের দিন কোন বান্দাকে উপস্থিত করা হবে। আল্লাহ তা’আলা তাকে প্রশ্ন করবেন, আমি কি তোমাকে কান, চোখ, ধন-সম্পদ ও সন্তান-সন্তুতি দেইনি এবং তোমার অধীনে জীব-জন্তু ও খেত-খামার দেইনি? তোমাকে তো স্বাধীনভাবে ছেড়ে রেখেছিলাম সর্দারী করতে এবং মানুষের নিকট হতে এক-চতুর্থাংশ গ্রহণ করতে (জাহিলী যুগের একটি রীতি)। তুমি কি ধারণা করতে যে, এই দিনে আমার সাথে তোমার সাক্ষাৎ হবে? সে বলবে, না। তিনি তাকে বলবেন, তুমি যেভাবে আমাকে ভুলে গিয়েছিলে, আমিও আজ তোমাকে ভুলে গেলাম।\nসহীহ, যিলালুল জান্নাত (৬৩২), মুসলিম।\nআবূ ঈসা বলেন, এ হাদীসটি সহীহ গারীব। “তোমাকে ভুলে গেলাম” কথার অর্থ এই যে, আমি আজ তোমাকে শাস্তি প্রদান করলাম।\nআবূ ঈসা বলেন, কিছু আলিম (“আজ আমি তাদের ভুলে গেছি”) (সূরাঃ আরাফ- ৫১) আয়াতের ব্যাখ্যায় বলেন, আজ আমি তাদের শাস্তি কার্যকর করলাম।\nপরিচ্ছেদঃ ৭. (পৃথিবী তার বৃত্তান্ত পেশ করবে)\n২৪২৯। আবূ হুরাইরা (রাঃ) হতে বর্ণিত আছে, তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম "যেদিন পৃথিবী তার বৃত্তান্ত পরিবেশন করবে" (সূরাঃ যিলযাল - ৪) তিলাওয়াত করে প্রশ্ন করলেন, তোমরা কি জান পৃথিবীর পরিবেশনযোগ্য বৃত্তান্ত কি? সাহাবীগণ বললেন, আল্লাহ তা’আলা ও তার রাসূলই ভালো জানেন। তিনি বললেন, তার বৃত্তান্ত এই যে, সে সমস্ত নারী-পুরুষের সেইসব কাজের সাক্ষ্য দিবে, যা তারা তার উপরে করেছে। সে বলবে, অমুক দিন অমুক ব্যক্তি এই এই কাজ করেছে। এভাবে সে সাক্ষ্য দেবে। তিনি বললেন, এটাই হবে পৃথিবীর পেশকৃত বৃত্তান্ত।\nপরিচ্ছেদঃ ৮. শিঙ্গার ফুৎকার প্রসঙ্গে\n২৪৩০। আবদুল্লাহ ইবনু আমর ইবনুল আস (রাঃ) হতে বর্ণিত আছে, তিনি বলেন, কোন এক গ্রাম্য লোক নবী সাল্লাল্লাহু আলাইহি ওয়াসাল্লামের নিকট এসে প্রশ্ন করল, শিঙ্গা কি? তিনি বললেনঃ এটা একটা শিং যাতে ফুৎকার দেয়া হবে।\nসহীহ, সহীহাহ (১০৮০)।\nআবূ ঈসা বলেন, এ হাদীসটি হাসান। একাধিক বর্ণনাকারী সুলাইমান আত-তাইনীর সূত্রে এ হাদীসটি বর্ণনা করেছেন। আমরা এ হাদীসটি শুধুমাত্র তার রিওয়ায়াত হিসাবেই জেনেছি।\n২৪৩১। আবূ সাঈদ (রাঃ) হতে বর্ণিত আছে, তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ আমি কিভাবে নিশ্চিন্তে আরাম করতে পারি, অথচ শিঙ্গাওয়ালা (ফিরিশতা ইসরাফীল আঃ) মুখে শিঙ্গা নিয়ে অধীর আগ্রহে কান পেতে শিঙ্গায় ফুৎকার দেয়ার নির্দেশ শোনার অপেক্ষায় আছেন, কখন ফুঁ দেয়ার নির্দেশ প্রদান করা হবে, আর অমনি তিনি ফুঁ দিবেন। বিষয়টি রাসূলুল্লাহ সাল্লাল্লাহু আলাইহি ওয়াসাল্লামের সাহাবীদের নিকট অত্যন্ত ভীতিকর মনে হলো। তখন তিনি তাদেরকে বললেনঃ তোমরা বল যে, আমাদের জন্য আল্লাহ্ তা’আলাই যথেষ্ট, তিনি কতই না উত্তম কর্মবিধানকারী। আমরা আল্লাহ্ তা’আলার উপর ভরসা করলাম।\nসহীহ, সহীহাহ (২০৭৯)।\nআবূ ঈসা বলেন, এ হাদীসটি হাসান। এ সূত্র ছাড়াও আতিয়া হতে, তিনি আবূ সাইদ (রাঃ) হতে, তিনি রাসূলুল্লাহ সাল্লাল্লাহু আলাইহি ওয়াসাল্লাম হতে এই সূত্রে হাদীসটি একইরকম বর্ণিত আছে।\nপরিচ্ছেদঃ ৯. পুলসিরাতের অবস্থা\n২৪৩২। মুগীরা ইবনু শুবা (রাঃ) হতে বর্ণিত আছে, তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ পুলসিরাত পার হওয়ার সময় মু’মিনদের নিদর্শন হবেঃ হে প্ৰভু! রক্ষা কর রক্ষা কর।\nযঈফ, যঈফা (১৯৭৩)\nআবূ ঈসা বলেন, মুগীরা ইবনু শুবা (রাঃ)-এর রিওয়ায়াত হিসাবে এ হাদীসটি গারীব। শুধুমাত্র আবদুর রহমান ইবনু ইসহাকের সূত্রেই আমরা এ হাদীস জেনেছি। এ অনুচ্ছেদে আবূ হুরাইরা (রাঃ) হতেও হাদীস বর্ণিত আছে।\n২৪৩৩। আনাস ইবনু মালিক (রাঃ) হতে বর্ণিত আছে, তিনি বলেন, আমি রাসুলুল্লাহ সাল্লাল্লাহু আলাইহি ওয়াসাল্লামের নিকট নিবেদন করলাম যে, তিনি যেন কিয়ামত দিবসে আমার জন্য সুপারিশ করেন। তিনি বললেন, ঠিক আছে আমি সুপারিশ করব। আমি তাকে প্রশ্ন করলাম, হে আল্লাহর রাসূল (সাল্লাল্লাহু আলাইহি ওয়াসাল্লাম) আমি আপনাকে কোথায় খোঁজ করব? তিনি বললেন, তুমি সর্বপ্রথম আমাকে পুলসিরাতের সামনে খোঁজ করবে। আমি বললাম, পুলসিরাতে যদি আপনাকে না পাই? তিনি বললেন, তাহলে মীযানের ঐখানে খুঁজবে। আমি আবার বললাম, মীযানের ঐখানেও যদি আপনাকে না পাই? তিনি বললেন, তাহলে হাওযে কাওসারের সামনে খুঁজবে। আমি এ তিনটি জায়গার যে কোন একটিতে অবশ্যই উপস্থিত থাকব।\nসহীহ, মিশকাত (৫৫৯৫), তা’লীকুর রাগীব (৪/২১১)।\nআবূ ঈসা বলেন, এ হাদিসটি হাসান গারীব। আমরা এ হাদিসটি শুধুমাত্র উপরোক্ত সুত্রেই জেনেছি।\nপরিচ্ছেদঃ ১০. শাফা’আত প্রসঙ্গে\n২৪৩৪। আবূ হুরাইরা (রাঃ) হতে বর্ণিত আছে, তিনি বলেন, কোন এক সময় রাসূলুল্লাহ সাল্লাল্লাহু আলাইহি ওয়াসাল্লামের সামনে গোশত আনা হলো। তারপর তাকে সামনের একটি রান উঠিয়ে দেয়া হলো। তিনি তা খুবই পছন্দ করতেন- আর তিনি তা দাঁত দিয়ে ছিড়ে ছিড়ে খেতে থাকলেন। তারপর তিনি বললেনঃ কিয়ামত দিবসে আমিই হবো সকল মানুষের নেতা। তোমরা কি জান এর কারণ কি? আল্লাহ তা’আলা সেদিন পূর্বেকার ও পরের সকল মানুষকে এক জায়গায় সমবেত করবেন।\nএকজনের আওয়াজই সবার কাছে পৌছে যাবে এবং সবাই একজনের দৃষ্টিসীমার মধ্যে থাকবে। সূর্য তাদের খুব নিকটে এসে যাবে। মানুষ সীমাহীন দুর্ভোগ ও সামর্থ্যের অতীত দুর্ভাবনায় পড়ে যাবে এবং ধৈর্যহারা হয়ে পড়বে। তারা পরস্পরকে বলবে, তোমরা কি এ দুঃসহ বিপদ দেখতে পাচ্ছ না? তোমাদের প্রভুর নিকট তোমাদের জন্য সুপারিশ করতে পারে এরূপ কাউকে খুঁজে দেখছ না কেন? লোকেরা একে অপরকে বলবে, তোমাদের উচিত আদম (আঃ)-এর কাছে যাওয়া। অতএব, তারা আদম (আঃ)-এর নিকট গিয়ে বলবে, আপনি তো মানব জাতির আদি পিতা। আল্লাহ তা’আলা আপনাকে তার নিজ হাতে বানিয়েছেন এবং আপনার মধ্যে তার সৃষ্ট রূহ ফুকে দিয়েছেন।\nতারপর ফিরিশতাদের নির্দেশ দিলে তারা আপনাকে সিজদা করেছেন। আপনি আমাদের জন্য আপনার প্রভুর নিকট সুপারিশ করুন। আপনি কি দেখতে পাচ্ছেন না আমরা কি অবস্থার মধ্যে পতিত আছি? আপনি কি লক্ষ্য করছেন না আমরা দুঃখ-দুর্দশার শেষ সীমায় পৌছে গেছি!\nআদম (আঃ) তাদেরকে বলবেন, আমার প্রভু তো আজ এতই ক্রোধান্বিত হয়েছেন যেরূপ ইতিপূর্বে আর কখনো হননি এবং পরেও কখনো হবেন না। তিনি আমাকে একটি গাছের ব্যাপারে (তার ফল খেতে) নিষেধ করেছিলেন। আমি সেটা অমান্য করেছি। নাফসী, নাফসী, নাফসী (অর্থাৎ- আমারই তো কোন উপায় দেখছি না)। তোমরা অন্য কারো নিকটে যাও। তোমরা বরং নূহ (আঃ)-এর নিকট যাও।\nতারা তখন নূহ (আঃ)-এর নিকট গিয়ে বলবে, হে নূহ! আপনি তো দুনিয়াবাসীদের জন্য প্রথম রাসূল। আল্লাহ তা’আলা আপনাকে আবদ শাকুর (কৃতজ্ঞ বান্দাহ) উপাধি দিয়েছেন, আপনি আমাদের জন্য আপনার প্রভুর নিকট সুপারিশ করুন। আপনি কি দেখতে পাচ্ছেন না যে, আমরা কি অবস্থায় পতিত আছি, আপনি কি লক্ষ্য করছেন না আমরা দুঃখ-দুর্দশার শেষ সীমায় পৌছে গেছি!\nনূহ (আঃ) তাদেরকে বলবেন, আজ আমার প্রতিপালক এতই রাগান্বিত হয়েছেন যেমনটি এরপূর্বে আর কখনো হননি এবং পরেও হবেন না। আমাকে একটি দু’আ করার অধিকার দেয়া হয়েছিল (যে উদ্দেশ্যেই দুআ করব আল্লাহ তা’আলা তা কুবুল করবেন বলে অঙ্গীকার ছিল)। কিন্তু আমি আমার উম্মাতের বিরুদ্ধে সেই দুআ করেছি। নাফসী, নাফসী, নাফসী। তোমরা অন্য কারো কাছে যাও। তোমরা বরং ইবরাহীম (আঃ)-এর নিকট যাও।\nতারা ইবরাহীম (আঃ)-এর নিকট গিয়ে বলবে, হে ইবরাহীম! আপনি আল্লাহর নবী এবং দুনিয়াবাসীদের মধ্যে তার অন্তরঙ্গ বন্ধু। আমরা কি অবস্থার মধ্যে পতিত আছি আপনি দেখতে পাচ্ছেন না? আপনি আমাদের জন্য আপনার প্রভুর নিকট সুপারিশ করুন।\nতিনি বলবেন, আমার পরোয়ারদিগার আজ এতই রাগন্বিত হয়েছেন, যেমনটি এরপূর্বে তিনি আর কখনো হননি এবং পরেও কখনো হবেন না। আমি তিনটি মিথ্যা কথা বলেছি। আবূ হাইয়্যান তার বর্ণিত হাদীসে সেগুলো উল্লেখ করেছেন। নাফসী, নাফসী, নাফসী (আমি আজ আমার নিজের চিন্তায় অস্থির)। তোমরা বরং অন্য কারো নিকট যাও, তোমরা মূসা (আঃ)-এর নিকট যাও।\nতখন তারা মূসা (আঃ)-এর নিকট উপস্থিত হয়ে বলবে, হে মূসা। আপনি তো আল্লাহর রাসূল, আল্লাহ তার রিসালাত ও বাক্যালাপ দ্বারা আপনাকে মানুষের উপর মর্যাদা প্রদান করেছেন। আপনি কি আমাদের প্রাণান্তকর এ করুণ অবস্থা দেখছেন না? আপনি আমাদের জন্য আপনার প্রভুর নিকট সুপারিশ করুন।\nতিনি বলবেন, আল্লাহ তা’আলা তো আজ এতই ক্রোধান্বিত হয়েছেন, যেমনটি এরপূর্বে তিনি আর কখনো হননি আর পরেও হবেন না। আমি তো এক লোককে হত্যা করেছি। অথচ তাকে হত্যার নির্দেশ আমাকে প্রদান করা হয়নি। নাফসী, নাফসী, নাফসী। তোমরা বরং অন্য কারো নিকট যাও। তোমরা ঈসা (আঃ)-এর নিকট যাও।\nতখন ঈসা (আঃ)-এর নিকট গিয়ে তারা বলবে, হে ঈসা। আপনি আল্লাহর রাসূল, তার একটি বাণী যা তিনি মারইয়ামের গর্ভে নিক্ষেপ করেছেন এবং তার সৃষ্ট আত্মা। আপনি দোলনায় থাকাবস্থায় মানুষের সাথে কথা বলেছেন। আপনি কি আমাদের এ করুণ অবস্থা দেখছেন না? আপনি আমাদের জন্য আপনার প্রভুর নিকট সুপারিশ করুন।\nতখন ঈসা (আঃ) বলবেন, আমার পরোয়ারদিগার আজ এতই রাগান্বিত হয়েছেন, যেমনটি এর আগে তিনি আর কখনো হননি এবং পরে কখনো হবেন না। তিনি কোন গুনাহের কথা উল্লেখ করবেন না। তিনি বললেন, নাফসী, নাফসী, নাফসী। তোমরা অন্য কারো নিকট যাও। তোমরা মুহাম্মাদ সাল্লাল্লাহু আলাইহি ওয়াসাল্লামের নিকট যাও।\nতখন তারা মুহাম্মাদ সাল্লাল্লাহু আলাইহি ওয়াসাল্লামের নিকট হাযির হয়ে বলবে, হে মুহাম্মাদ। আপনি আল্লাহর রাসূল, নবীগণের মধ্যে সর্বশেষ নবী, আপনার পূর্বাপর সমস্থ গুনাহ মাফ করে দেয়া হয়েছে। আপনি কি দেখছেন না আমরা কি অবস্থায় পতিত আছি! আপনি আমাদের জন্য আপনার প্রভুর নিকট সুপারিশ করুন।\nতখন আমি রাওয়ানা হয়ে আরশের নীচে উপস্থিত হবো। তারপর আমার প্রভুর উদ্দেশ্যে সাজদায় লুটিয়ে পড়ব। তারপর আল্লাহ তা’আলা আমার জন্য তার প্রশংসা ও সর্বোত্তম গুণগানের এমন কিছু উন্মুক্ত করে দিবেন যা আমার পূর্বে আর কারো জন্য উন্মুক্ত করা হয়নি। তারপর বলা হবে, হে মুহাম্মাদ! তুমি মাথা উঠাও এবং আবেদন কর, তোমার আবেদন পূরণ করা হবে, সুপারিশ কর তোমার সুপারিশ কুবুল করা হবে।\nতারপর আমি মাথা তুলে বলব, হে পরোয়ারদিগার! আমার উন্মাত, হে পরোয়ারদিগার! আমার উম্মাত (তাদের রক্ষা করুন)। তখন আল্লাহ তা’আলা বলবেন, হে মুহাম্মাদ! তোমার উন্মাতের মধ্যে যাদের কোন হিসাব-নিকাশ নেই তাদেরকে তুমি জান্নাতের ডান দরজা দিয়ে প্রবেশ করাও। অধিকন্তু তারা অন্য মানুষের সাথে শরীক হয়ে অন্যান্য দরজা দিয়ে প্রবেশ করার অধিকারও পাবে।\nতারপর তিনি বললেন, যার হাতে আমার প্রাণ সেই মহান সত্তার শপথ! জান্নাতের দরজার দুটি চৌকাঠের মধ্যকার ব্যবধান মক্কা ও হাজার এবং মক্কা ও বুসরার মধ্যকার ব্যবধানের সমান।\nসহীহ, তাখরীজ তাহাতীয়া (১৯৮), যিলালুল জান্নাত (৮১১)।\nআবূ বকর সিদ্দীক, আনাস, উকবা ইবনু আমির ও আবূ সাঈদ (রাঃ) হতেও এ অনুচ্ছেদে হাদীস বর্ণিত আছে। আবূ ঈসা বলেন, এ হাদীসটি হাসান সহীহ। আবূ হাইয়্যান আত-তাইনীর নাম ইয়াহইয়া ইবনু সাঈদ ইবনু হাইয়্যান। তিনি কৃফার অধিবাসী এবং বিশ্বস্ত বর্ণনাকারী।


স্টিফেন হকিংয়ের জন্য দশটি প্রশ্ন - কালি ও কলম\nস্টিফেন হকিংয়ের জন্য দশটি প্রশ্ন\nটাইম সাময়িকীর নভেম্বর ১৫, ২০১০ তারিখের সংখ্যায় প্রকাশিত।\nঅনুবাদ : সুব্রত বড়ুয়া\nপ্রশ্ন : যদি ঈশ্বরের অস্তিত্ব না থাকে, তাহলে তাঁর অস্তিত্বের ধারণা কেন সর্বজনীন?-বসন্ত বোরাহ, বেসেল (BASEL), সুইজারল্যান্ড।\nহকিং : ঈশ্বরের অস্তিত্ব নেই এমন দাবি আমি করি না। যে-কারণে আমরা এখানে আছি সেই কারণটিকেই মানুষ ঈশ্বর নামটি দিয়েছে। তবে আমি মনে করি, আমরা ব্যক্তিগত সম্পর্ক গড়ে তুলতে পারি এমন কোনো ব্যক্তিস্বরূপের পরিবর্তে বরং এই কারণটি হচ্ছে পদার্থবিদ্যার সূত্রাবলি।\nপ্রশ্ন : মহাবিশ্বের শেষ কি কোথাও আছে? যদি থাকে তাহলে তারপর কী আছে? – পল পিয়ারসন, হাল (HULL), ইংল্যান্ড।\nহকিং : যাবতীয় পর্যবেক্ষণ নির্দেশ করে যে, মহাবিশ্ব ক্রমবর্ধমান হারে প্রসারিত হয়ে চলেছে। এটি চিরকাল প্রসারিত হতে থাকবে এবং আরো বেশি শূন্যতার সৃষ্টি করবে ও বেশি করে অন্ধকার তৈরি হতে থাকবে। যদিও মহাবিশ্বের কোনো শেষ নেই, তবু বিগ ব্যাং বা মহাবিস্ফোরণের মধ্য দিয়েই এর সূচনা ঘটেছিল। এখানে প্রশ্ন উঠতে পারে – মহাবিস্ফোরণের আগে কী ছিল। এর উত্তর হচ্ছে – মহাবিস্ফোরণের আগে কিছুই ছিল না, যেমন দক্ষিণ মেরু বা কুমেরুর পর দক্ষিণে আর কিছু নেই।\nপ্রশ্ন : আপনি কি মনে করেন – আরো বেশি গভীর মহাশূন্যে পৌঁছার মতো যথেষ্ট সময় পর্যন্ত আমাদের সভ্যতা টিকে থাকবে? – হার্ভে বিথিয়া, স্টোন মাউন্টেইন, জিএ।\nহকিং : আমি মনে করি, সৌরজগতে উপনিবেশ স্থাপনের জন্য যথেষ্ট দীর্ঘ সময় পর্যন্ত বেঁচে থাকার সুযোগ আমাদের থাকবে। তবে পৃথিবীর মতো উপযুক্ত পরিবেশ সৌরজগতের আর কোথাও নেই। অতএব পৃথিবীকে যদি আমাদের বসবাসের অনুপযুক্ত করে ফেলা হয়, তাহলে আমরা বেঁচে থাকতে পারব কিনা সে-বিষয়টি আমার কাছে পরিষ্কার নয়। সুদীর্ঘকাল ধরে আমাদের বেঁচে থাকার বিষয়টি নিশ্চিত করতে হলে আমাদের অবশ্যই অন্যান্য নক্ষত্রলোকে পৌঁছতে হবে। এর জন্য অনেক দীর্ঘ সময় লাগবে। আশা করতে হবে, আমরা যেন ততদিন পর্যন্ত বেঁচে থাকতে পারি।\nপ্রশ্ন : আপনি যদি আলবার্ট আইনস্টাইনের সঙ্গে কথা বলতে পারতেন, তাহলে আপনি তাঁকে কী বলতেন? – জু হুয়াং, স্ট্যামফোর্ড, কন।\nহকিং : আমি তাঁকে জিজ্ঞেস করতাম, কেন তিনি কৃষ্ণবিবরের ব্যাপারটি বিশ্বাস করতেন না? তাঁর আপেক্ষিকতা-তত্ত্বের ক্ষেত্র-সমীকরণগুলো এ-কথাই বলে যে, একটি বিশাল নক্ষত্র অথবা গ্যাসমেঘ নিজে নিজেই ভেঙে পড়বে এবং কৃষ্ণবিবর সৃষ্টি করবে। আইনস্টাইন এ-বিষয়টি সম্পর্কে অবহিত ছিলেন এবং নিজেকে কোনোভাবে বিশ্বাস করাতে সমর্থ হয়েছিলেন যে, ভর ছুড়ে ফেলার মতো বিস্ফোরণ বা সেরকম কিছু একটা সবসময় ঘটবে এবং এভাবেই কৃষ্ণবিবর গঠন প্রতিহত হবে। যদি তেমন কোনো বিস্ফোরণ না ঘটে, তাহলে কী হবে?\nপ্রশ্ন : আপনার জীবদ্দশায় আপনি কোন বৈজ্ঞানিক আবিষ্কার অথবা অগ্রগতি দেখে যেতে চান? – লুকা জানজি, অলস্টন, ম্যাস।\nহকিং : আমি চাই নিউক্লীয় সংযোজন অর্থাৎ ফিউশন প্রক্রিয়া শক্তির ব্যবহারিক উৎসে পরিণত হোক। এই আবিষ্কার সম্ভব হলে দূষণ বা বৈশ্বিক উষ্ণায়ন ছাড়াই শক্তির অফুরন্ত সরবরাহ আমাদের করায়ত্ত হবে।\nপ্রশ্ন : মৃত্যুর পর আমাদের চেতনার কী ঘটে বলে আপনি বিশ্বাস করেন? – এলিয়ট গিবারসন, সিয়াটল।\nহকিং : আমার মনে হয়, আমাদের মস্তিষ্ক অবশ্যই একটি কম্পিউটার এবং চেতনা হচ্ছে একটি কম্পিউটার প্রোগ্রাম। কম্পিউটারটি যদি বন্ধ করে দেওয়া হয়, তাহলে প্রোগ্রামও বন্ধ হয়ে যাবে। তাত্ত্বিকভাবে, প্রোগ্রামটি পুনরায় সৃষ্টি করা যাবে নিউরয়্যাল অর্থাৎ স্নায়বিক নেটওয়ার্কে। কিন্তু তা হবে অত্যন্ত কঠিন একটি কাজ, যেহেতু এর জন্য একজন মানুষের সব স্মৃতির প্রয়োজন হবে।\nপ্রশ্ন : যেহেতু আপনি একজন অত্যন্ত মেধাবী পদার্থবিদ, অতএব আপনার সাধারণভাবে ভালো লাগার কোন বিষয়টি মানুষকে চমকে দিতে পারে? – ক্যারল গিলমোর, জেফারসন সিটি, মো।\nউত্তর : আমি সব ধরনের সংগীত ভালোবাসি – পপ, ধ্রুপদী ও অপেরা। আমার ছেলে টিমের সঙ্গে সঙ্গে আমিও ফর্মুলা ওয়ান রেসিংয়ের ব্যাপারে আগ্রহী।\nপ্রশ্ন : আপনি কি অনুভব করেন যে, আপনার দৈহিক সীমাবদ্ধতা আপনার অধ্যয়ন ও গবেষণার কাজে সাহায্য অথবা বাধা সৃষ্টি করেছে? মেরিয়ানে ভিককুলা, এসপু, ফিনল্যান্ড।\nহকিং : যদিও মোটর নিউরন অসুখের কারণে আমি অত্যন্ত দুর্ভাগা, তবু অন্য প্রায় সব ব্যাপারে আমি খুবই সৌভাগ্যবান। তাত্ত্বিক পদার্থবিদ্যা নিয়ে কাজ করার সুযোগ পাওয়ায় আমি ভাগ্যবান ছিলাম, কারণ এ-বিষয়টি সেসব বিরল বিষয়ের অন্যতম, যেখানে আমার শারীরিক অসামর্থ্য গুরুতর বাধা হয়ে উঠতে পারেনি। এছাড়া আমার জনপ্রিয় বইগুলো পাঠক সমাজের মনোযোগ আকর্ষণ করতে পেরেছে বলেও আমি সৌভাগ্যবান।\nপ্রশ্ন : জীবনরহস্যের সকল প্রশ্নের উত্তর যে মানুষ আপনার কাছ থেকে পাবে বলে আশা করে, তা কি আপনার কাছে বিরাট দায়িত্ব বলে মনে হয়? – সুসান লেসলি, বোস্টন।\nহকিং : অবশ্যই। জীবনের সকল সমস্যার উত্তর আমার জানা নেই। পদার্থবিদ্যা ও গণিত আমাদের হয়তো বলে দিতে পারে – এ-মহাবিশ্বের শুরু কীভাবে হয়েছিল, তবে মানুষের আচরণ সম্পর্কে আগেভাগে বলে দেওয়ার কাজে এ-দুটি বিষয় তেমন কাজে আসে না, যেহেতু সেক্ষেত্রে আরো অনেক বেশি সমীকরণ সমাধান করার প্রয়োজন থাকে। মানুষের বিশেষত মহিলাদের ক্ষেত্রে কোন বিষয়টি কাজ করবে সেটি বুঝতে পারার ব্যাপারে অন্যদের চেয়ে অধিক পারঙ্গম আমি নই।\nপ্রশ্ন : আপনি কি মনে করেন একদিন এমন একটা সময় আসবে যখন মানবজাতি পদার্থবিদ্যা বিষয়ে যা কিছু অনুধাবনযোগ্য তার সবটাই জেনে যাবে? – কারস্টেন কুর্জে, বাড হনীফ, জার্মানি।\nহকিং : আমি মনে করি, তেমনটি কখনো ঘটবে না। যদি ঘটে, তাহলে আমার চাকরিটা আমি হারাব।


Bhaiphonta of Ankush – News18 Bangla\n১৫ বছরের ছোট বোনকে ভাইফোঁটায় কী উপহার দিলেন নায়ক অঙ্কুশ ?\nLast Updated : November 09, 2018, 16:46 IST\n#কলকাতা: দেখতে দেখতে চলে এল ভাইফোঁটা। শনিবার রাত ১:৩২ মিনিট অবধি আছে দ্বিতীয়া তিথি। কামনায় বোন কিংবা দিদি ভাই কিংবা দাদার মঙ্গল কামনায় কপালে এঁকে দেন মঙ্গল তিলক ৷ যমের দুয়ারে কাঁটা দিতে এই প্রথা তো সেই কবে থেকে চলছে ৷ পিছিয়ে নেই টলিউডের সেলেবরাও ৷\nএদিন বোনের কাছ থেকে ফোঁটা নিলেন অভিনেতা অঙ্কুশ হাজরা ৷ সম্প্রতি মুক্তি পেয়েছে তাঁর ছবি ‘ভিলেন’৷ সেই ছবি বক্স অফিসে ভালই কামাল দেখাচ্ছে ৷ এমনিতেই মনটা খুশিতে ভরপুর ৷ তার উপর এদিন বোনের কাছ থেকে ভাইফোঁটার অনুষ্ঠানের আনন্দে মশগুল হতে দেখা গেল এই টলি-হিরোকে ৷ লুচি, মিষ্টি, বেগুন ভাজা, ছোলার ডালের মতো লোভনীয় খাবার দাবারের আয়োজন ৷\nতবে বোনের বয়সটা নাকি নায়কের চাইতে পনেরো বছরের ছোট ৷ তবুও ভাইফোঁটার মন্ত্র অনুযায়ী দাদাকেও ভাই বলতে হয় ৷ তা বলে পনেরো বছরের ছোট বোনও ভাই বলে ডাকায় তাজ্জব নায়ক ৷ বোনের থেকে ভাইফোঁটা নেওয়ার মুহূর্তটি বন্দি রইল ক্যামেরায় ৷ আর সেই ভিডিওটিই সোশ্যাল মিডিয়ায় পোস্ট করলেন অঙ্কুশ নিজেই ৷ বোনের থেকে ফোঁটা নেওয়ার পর বোনকে উপহারও তুলে দিলেন তিনি ৷ কী উপহার দিলেন ? নিজেই দেখে নিন না সেই ভিডিও\nM almost 15 years elder to her but according todrule she had to say “bhai ke ami dilam fota” .. few moments stay forever ..subho bhai fota sobaike.. @_yeeitsdia_\nA post shared by Ankush (@ankush.official) on Nov 8, 2018 at 11:52pm PST\nFirst published: November 09, 2018, 15:50 IST\nTags: Ankush Hazra, Bhaiphonta


প্রেস বার্তা » কোন পথে পাকিস্তান?\nরবিবার, ০৭/০৯/২০১৪ @ ১২:৩৪ পূর্বাহ্ণ\nপাকিস্তানের রাজনীতি ফের নতুন মোড় নিয়েছে। এ অবস্থার শেষ কোথায় হবে, কিভাবে হবে কেউ বলতে পারছে না। সেনাবাহিনী কি ফের ক্ষমতা নেবে? নাকি ইমরান খান প্রথমবারের মত ক্ষমতার স্বাদ পাবেন? নাকি নওয়াজ শরীফ ক্ষমতায় থেকে যাবেন? সবকিছুই যেন অস্পষ্ট! এদিকে নিরাপত্তাহীনতা, বেকারত্ব, বিদ্যুৎ সংকট, মূল্যস্ফীতি ইত্যাদি কারণে পাকিস্তানিরা হতাশ হয়ে পড়েছেন এবং এজন্য তাঁরা পরিবর্তন আশা করছেন। তবে সেনাবাহিনী বলে আসছে, এ বিষয়ে তারা হস্তক্ষেপ করবে না।\nসফল একটি জাতীয় নির্বাচনের এক বছর পর সবাই যখন মনে করেছিল শান্তির সুবাতাস বইতে শুরু করেছে, ঠিক তখনই বিরোধীদলীয় নেতা ইমরান খান পার্লামেন্টের বিলুপ্তিসহ একটি নিরপেক্ষ নির্বাচন দাবি করছেন। তার দল আরো দাবি করেছে, ২০১৩ সালে অনুষ্ঠিত নির্বাচনে নওয়াজ শরিফ কারচুপির মাধ্যমে জয়ী হয়েছেন। বর্তমানে নির্বাচন প্রক্রিয়া নিয়ে প্রশ্ন তুলেছেন ইমরান খান। কিন্তু তিনি নিজে সে সময় নির্বাচনের ফলাফল মেনে নিয়েছিলেন। আন্তর্জাতিক পর্যবেক্ষক দল এ নির্বাচনকে অবাধ ও সুষ্ঠু বলেছিল। এরপরও প্রধানমন্ত্রী নওয়াজ শরিফ সরকারের পদত্যাগের দাবিতে আগস্টের ১৪ তারিখ ইমরান খানের নেতৃত্বে সরকার বিরোধীরা লাহোর থেকে ইসলামাবাদের উদ্দেশ্যে যাত্রা শুরু করে।\nসে দেশের গণমাধ্যমের হিসেব অনুযায়ী, প্রায় দুই লক্ষ মানুষ এতে অংশ নেয়। বিরোধী নেতা এবং সাবেক ক্রিকেটার ইমরান খান এবং প্রভাবশালী ধর্মীয় নেতা তাহির উল কাদরি এই বিক্ষোভে নেতৃত্ব দিচ্ছেন। এই আন্দোলনের পেছেনে নেপথ্যে সমর্থন দিচ্ছে বেশ কয়েকটির রাজনৈতিক দল। এছাড়া এ আন্দোলনে পাক সেনাবহিনীর ইন্ধন এবং এতে আইএসআইয়ের শক্তিশালী ভূমিকা আছে বলে ভাবা হচ্ছে। গত কয়েকদিনের সরকার বিরোধী বিক্ষোভে অন্তত বেশ কয়েকজন নিহত এবং কয়েকশো মানুষ আহত হয়েছে। পর্যবেক্ষকরা বলছেন, ভারতের প্রতি শরিফ সরকারের অনুকূল মনোভাবে সন্তুষ্ট নয় পাক সেনাবাহিনী। এছাড়া সরকারের আফগানিস্তান নীতিরও বিরোধী তারা।\nকারাগারে থাকা সাবেক সেনাপ্রধান পারভেজ মুশাররফের ভবিষ্যৎ নিয়েও চিন্তিত পাকিস্তানের সামরিক বাহিনী। এছাড়া আগস্টের ২৭ তারিখ দ্য ওয়াল স্ট্রিট জার্নালে প্রকাশিত এক প্রতিবেদনে বলা হয়, পররাষ্ট্রনীতি ও নিরাপত্তা বিষয়ে নিজের নিয়ন্ত্রণ সরিয়ে নিতে সামরিক বাহিনীর সঙ্গে এক চুক্তিতে প্রায় পৌঁছে গেছেন প্রধানমন্ত্রী নওয়াজ শরীফ। এরপর আগস্ট মাসের ২৮ তারিখে প্রধানমন্ত্রী নওয়াজ শরিফ চলমান পরিস্থিতি থেকে উত্তরণে সহায়তা করতে সেনাপ্রধান রাহিল শরিফকে আনুষ্ঠানিকভাবে অনুরোধ জানান। তবে ইতিহাসের পুনরাবৃত্তির আশঙ্কাও দেখছে রাজনৈতিক মহল। ১৯৯৯ সালে কার্গিল যুদ্ধের পর নওয়াজকে হটিয়ে ক্ষমতায় এসেছিলেন সেনা প্রধান পারভেজ মুশাররফ। ১৪ বছর পর ক্ষমতায় ফিরে ফের সেনা অভ্যুত্থানের মুখে নওয়াজ শরিফ।\nপাকিস্তানের অতীত ইতিহাসে দেখা গেছে, একটা বড় সময় ধরে ক্ষমতায় ছিল সে দেশের সামরিক বাহিনী। সাবেক প্রেসিডেন্ট আসিফ আলি জারদারির সময়েও সেনাবাহিনীর হাতে এক ধরনের ক্ষমতা ছিল। প্রথমবারের মতো গণতান্ত্রিক উপায় নির্বাচিত শরিফ সরকারের বিরুদ্ধে এই আন্দোলন সেনাবাহিনীকে আবার নিয়ন্ত্রকের ভূমিকায় নিয়ে আসতে পারে বলে আশঙ্কা বিশ্লেষকদের।এদিকে মুখ খুলতে শুরু করেছেন পাকিস্তানের তেহরিক-ই-ইনসাফের (পিটিআই) সদ্য বহিষ্কৃত প্রেসিডেন্ট জাভেদ হাশমি। দলের প্রধান ইমরান খান তাকে বহিষ্কার করার পরের দিনই ১ সেপ্টেম্বর হাশমি বলেছেন, ইমরান খান তাদের জানিয়েছিলেন, সেনাবাহিনীর সহায়তা ছাড়া তারা আন্দোলনের পথে অগ্রসর হতে পারবেন না। এমনকি ইমরান এ-ও বলেছিলেন, সেপ্টেম্বরেই নির্বাচন হবে, সব আগেভাগেই ঠিক করা হয়েছে।\nজিও নিউজের খবরে জানানো হয়, সোমবার রাজধানী ইসলামাবাদে পার্লামেন্ট হাউসের বাইরে বিভিন্ন গণমাধ্যমের প্রতিনিধিদের এ কথা বলেন হাশমি। ইমরান খানকে উদ্ধৃত করে হাশমি বলেন, প্রতীক ধারকেরা (সেনাবাহিনী) চেয়েছিলেন পিটিআইয়ের আন্দোলনকারীরা পাকিস্তান আওয়ামী তেহরিকের (পিএটি) নেতা তাহির উল কাদরির সঙ্গে একত্রে আন্দোলন করুক। জাভেদ হাশমি বলেন, এর মানে তারা এখানে এসব পরিকল্পনা নিয়েই নেমেছে। আমি জানি না, এটা ঠিক কার পরিকল্পনা। শুধু পরিকল্পনাকারীরাই এ বিষয়ে জানে। এ পরিস্থিতিতে আন্দোলন নতুন মাত্রা লাভ করে যখন ইসলামাবাদের সবচেয়ে গুরুত্বপূর্ণ এলাকা রেডজোনের ভেতরে ঢুকে পড়ার চেষ্টা করে বিক্ষোভকারীরা। বিক্ষোভকারীদের সঙ্গে সেখানে পুলিশের ব্যাপক সংঘর্ষ হয়। এক পর্যায়ে পুলিশের ব্যারিকেড ভেঙ্গে সচিবালয়ের ভেতরে প্রবেশ করে আন্দোলনকারীরা।\nপৌঁছে যায় প্রধানমন্ত্রীর বাড়ির কাছাকাছি। এছাড়া হামলা চালানো হয় রাষ্ট্রীয় টেলিভিশন চ্যানেল পিটিভির মূল ভবনে। এ অবস্থায় সেনাবাহিনীকে ঠেকাতে নওয়াজ শরীফকে সমঝোতা করতে হবে ইমরানের সঙ্গে। আবার ইমরান ঠেকাতে তাকে সমঝোতা করতে হবে সেনাবাহিনীর সঙ্গে। উভয় পরিস্থিতিই তার জন্য অস্বস্তিকর। এ পরিস্থিতিতে সবচেয়ে বেশি ফায়দা লোটার সুযোগ তাই সেনাবাহিনীর।\nযদি সেনাবাহিনীকে ঠেকাতে ইমরানের দাবি মেনে নওয়াজ পদত্যাগ করেন, তবে জিতে যাবেন ইমরান, নওয়াজকে হটিয়ে রাতারাতি পাক রাজনীতির কেন্দ্রীয় চরিত্রে আবির্ভূত হবেন তিনি। সেটা নওয়াজের জন্য অস্বস্তিকর। আবার বিষয়টি পাকিস্তানি সেনাবাহিনীর জন্যও খুব একটা অসুবিধাজনক হবে না। কারণ ইমরান খানের ব্যক্তিগত জনপ্রিয়তা থাকলেও তার রাজনৈতিক দলের তেহরিক ই ইনসাফ এখনও সারাদেশে গ্রহণযোগ্যতা অর্জন করতে পারেনি। সেক্ষেত্রে শক্তিশালী রাজনৈতিক দল মুসলিগ লীগের বদলে ইমরানকে বশে রাখা অনেক বেশি সহজ হবে সেনাবাহিনীর পক্ষে। সব দিক বিবেচনা করলে এটাই ধারণা হবে যে, চলমান সঙ্কটের অবসান যেভাবেই ঘটুক না কেন শেষ হাসি হাসবে সেনাবাহিনী প্রধান রাহিল শরীফ। তবে চলমান এ খেলায় যে যেভাবে জিতুক না কেন, চূড়ান্তভাবে হারলো আসলে পাকিস্তানের গণতন্ত্র। দীর্ঘ সেনাশাসনে জর্জরিত দেশটিতে গণতান্ত্রিক প্রক্রিয়া সুষ্ঠুভাবে চলার যে সম্ভাবনার সৃষ্টি হয়েছিলো, বর্তমান পরিস্থিতিতে সে সম্ভাবনা নষ্ট হচ্ছে।\nআন্তর্জাতিক রাজনৈতিক বিশেষজ্ঞদের মতে নওয়াজ শরীফ সরকারের মূল সমস্যা হচ্ছে পাকিস্তানের বর্তমান শোচনীয় অর্থনীতি। দেশটির অর্থনীতির অবস্থা বর্তমানে খুবই শোচনীয়। প্রায় ১৮ কোটি জনসংখ্যা অধ্যুষিত দেশটির প্রবৃদ্ধির হার মাত্র তিন ভাগ। বৈদেশিক রিজার্ভে যা আছে, তা দিয়ে মাত্র দুই মাসের আমদানি ব্যয় মেটানো সম্ভব। সাম্প্রতিক সময়ে রেমিট্যান্সের প্রবাহও কম। বাজেট ঘাটতির হার শতকরা আট ভাগ। বেহাল অর্থনৈতিক অবস্থায় পাকিস্তানিরা হতাশ হয়ে পড়েছেন এবং এজন্য তাঁরা পরিবর্তন আশা করছেন। ইমরান খান ও তাহির তাঁদের নিজেদের সুবিধার জন্য বর্তমান পরিস্থিতিটাকে কাজে লাগাচ্ছেন।\nজানা গেছে, আইএমএফের সঙ্গে প্রায় ৯ বিলিয়ন ডলারের ঋণচুক্তি নিয়ে আলোচনা আটকে আছে। বিনিয়োগ বাড়ানোর জন্য বড় চ্যালেঞ্জ হচ্ছে বিদ্যুৎ ঘাটতি। দিনের বেশিরভাগ সময়ই বিদ্যুৎ থাকে না। জাতিসংঘের এইচডিআর অনুযায়ী ১৮৬টি দেশের মধ্যে পাকিস্তানের অবস্থান ১৪৬-এ। বয়স্কদের মধ্যে শতকরা ৫৫ ভাগই অশিক্ষিত। অনেক অঞ্চল আছে, যেখানে মেয়ে শিশুরা স্কুলে যাচ্ছে না। এমনকি করাচি শহরের চারভাগের একভাগ শিশু স্কুলে যায় না। নিত্যপ্রয়োজনীয় দ্রব্যমূল্যের ঊর্ধ্বগতি, বেকারত্ব, অসমতা ইত্যাদি নানা সমস্যা পাকিস্তানের অর্থনৈতিক অবস্থাকে অত্যন্ত নাজুক অবস্থায় নিয়ে গেছে। এদিকে বৈদেশিক সম্পর্কের ক্ষেত্রেও বর্তমান সরকার নানা ধরনের প্রতিকূলতার মধ্যে রয়েছে।\nপাকিস্তান-ইরান গ্যাস পাইপ নিয়ে যুক্তরাষ্ট্রের প্রচন্ড আপত্তি রয়েছে। একই সঙ্গে বেলুচিস্তানের বিচ্ছিন্নতাবাদী আন্দোলন এখন পাকিস্তানের কেন্দ্রীয় সরকারের জন্য চিন্তার অন্যতম কারণ। এছাড়া অব্যাহত জঙ্গি তৎপরতা বৃদ্ধি পাওয়ায় পাকিস্তানে বিদেশি বিনিয়োগ নেই। সরকারের আয় কমে গেছে। রেমিট্যান্সের প্রবাহও কম।\nঅর্থনীতিতে গতি আনতে গত জুনের শেষের দিকে পাকিস্তানের জাতীয় অর্থনৈতিক পরিষদ বা এনইসি এক উচ্চাভিলাষী পরিকল্পনা হাতে নিয়েছে। পাস হওয়া এ পরিকল্পনায় বলা হয়েছে আগামী ১০ বছরে দেশের বিদ্যুৎ উৎপাদনের পরিমাণ দ্বিগুণ করা হবে যার লক্ষ্যমাত্রা হবে ৪৫,০০০ মেগাওয়াট। ‘ভিশন ২০২৫’ নামের এ পরিকল্পনার আওতায় ১০ বছরের মধ্যে পাকিস্তানকে বিশ্বের ২৫তম অর্থনীতির দেশে পরিণত করা হবে এবং বার্ষিক রপ্তানির পরিমাণ ছয়গুণ বাড়িয়ে ১৫ হাজার কোটি ডলারে নেয়া হবে। এছাড়া এ সময়ের মধ্যে শতভাগ শিক্ষার হার নিশ্চিত করতে সরকার সব ধরনের ব্যবস্থা নেবে বলা হয়।\nশরীফ সরকার ‘ভিশন ২০২৫’ নামের উচ্চাভিলাষী এ পরিকল্পনা নেয়ার পর সরকার বিরোধীরা তৎপর হয়ে উঠে। চলমান রাজনৈতিক অস্থিতিশীলতার প্রভাবে এরইমধ্যে শেয়ার বাজারে দেখা দিয়েছে দরপতন। অর্থনীতিকে রাজনৈতিক হাতিয়ার না বানাতে রাজনীতিবিদদের প্রতি আহবান জানিয়েছেন দেশটির অর্থনীতিবিদরা। দুই সপ্তাহের সরকার বিরোধী বিক্ষোভে শুধু রাজধানী ইসলামাবাদ নয়, পাল্টাতে শুরু করেছে দেশটির অর্থনীতির চিত্রও। এ বিক্ষোভের ব্যাপক প্রভাব পড়েছে পুঁজিবাজারে । পরিসংখ্যান বলছে, বিক্ষোভ শুরুর আগে করাচি স্টক এক্সচেঞ্জের হান্ড্রেড সূচক ছিলো ৩০ হাজার চারশ পয়েন্ট। ২৭আগস্ট যা নেমে দাঁড়িয়েছে ২৮ হাজার চারশ পয়েন্ট। একটি পয়েন্টের মূল্য সতেরো লাখ মার্কিন ডলার, পাকিস্তানী রুপির হিসেবে যার মূল্য দাঁড়ায় একশো আশি মিলিয়ন। পাকিস্তানের বর্তমান অর্থনীতির প্রধান চালিকা শক্তি ১৫শ কোটি ডলার মূল্যের প্রবাসী অর্থ।\nইমরান খানের অসহযোগ আন্দোলনের অংশ হিসেবে কর না দেয়ার আহবানে ঝুঁকির মুখে রয়েছে সেই রাজস্ব। পরিস্থিতির দ্রুত সমাধান না হলে বড় ধরনের সঙ্কটের আশঙ্কা করছেন অর্থনীতিবিদরা। পাকিস্তান জম্মেও পর থেকে অর্ধেক গেলো সামরিক বাহিনী দ্বারা শাসনে। বার বার গণতন্ত্রের জন্য আন্দোলন হয়েছে। অনেক সরকার বিরোধী আন্দোলনের ফসল শেষ পর্যন্ত ক্ষমতা সামরিক বাহিনীর হাতে। ক্রিকেটার ইমরান খান ও যাজক তাহির উল কাদিরের নেতৃত্বে চলমান আন্দোলন কতটুকু সফলতা লাভ করবে তা নিয়ে সংশয় রয়েছে।\nজেনারেল জিয়া উল হকের আমল থেকে পাকিস্তনে মূলত অশান্তি শুরু। বিশেষ করে আফগানিস্তানে সোভিয়েত ইউনিয়নের আগ্রাসনের পর আমেরিকার পাকিস্তান নির্ভরতায় অস্ত্রের আনাগোনা শুরু হয়। বিভিন্ন গ্রুপের কাছে চলে যায় ভারী অস্ত্র। আমেরিকানরাই অস্ত্রের যোগান দাতা। জিয়া উল হক সেনাবাহিনীর ছত্রছায়ায় গণতন্ত্রের আবরণে এমন একটি ব্যবস্থার চেষ্টা করে যার ফলে পাকিস্তানে রাজনীতি অনেকটা হ-য-ব-র-ল হয়ে যায়। একদিকে ইসলামী শাসন ব্যবস্থার প্রবর্তন অন্যদিকে গণতন্ত্রের বুলি মিলে দিশেহারা হয়ে যায় পাক জনগণ। নিজের শাসন টিকিয়ে রাখার জন্য ডানপন্থিদের উপর নির্ভর করেন জিয়া। সোভিয়েত ইউনিয়নকে আফগানিস্তান থেকে বিতাড়িত করার জন্য ইসলামী দলগুলোকে ব্যবহার করে মার্কিন যুক্তরাষ্ট্র।\nআফগান মুজাহিদদের অনেক ক্ষুদ্র ক্ষুদ্র গ্রুপ পাকিস্তানে জায়গা করে নেয়। যা এখন পাকিস্তানের জন্য বিষফোঁড়া হিসেবে দেখা দিয়েছে। আমেরিকানদের কথা শুনে এ সময় পাকিস্তানে গড়ে উঠে সোভিয়েত ইউনিয়ন বিরোধী আন্দোলন। দলগুলোর হাতে আমেরিকা থেকে অত্যাধুনিক অস্ত্র আসতে থাকে। আমেরিকানরা পাকিস্তানকে ব্যবহার করে আফগান গেরিলাদের প্রশিক্ষণ দিতে। ইসলাম ধর্মকে ব্যবহার করে পাকিস্তানের বিভিন্ন প্রদেশে গড়ে উঠে ধর্মীয় ট্রেনিং সেন্টার। পাকিস্তানের সেন্ট্রাল পাঞ্জাব এবং দক্ষিণ পাঞ্জার নিয়ন্ত্রণ করছে একদল প্রশিক্ষণ প্রাপ্ত যুবক। সুন্নি মতদর্শে বিশ্বাসী এসব প্রশিক্ষিত যুবক উত্তরাধিকার সূত্রে আফগান যুদ্ধে প্রশিক্ষণ পেয়ে আসছে। ‘লসকর- এ- জাংভি’ নামের ছত্রছায়ায় তারা পাকিস্তানে সক্রিয় রয়েছে।পাকিস্তানে জাতিগত দ্বন্দ্বের সূত্রপাত হয় ১৯৮০ সালে। যখন দেউবন্দি মিলিট্যান্টে নামের একটি গ্রপের জন্ম হয়।\n‘আনজুমান এ শিপা সাহাবা’ নামের এ দেউবন্দি গ্রুপের সাথে শিয়াদের সংর্ঘষের পর সংঘর্ষ বাধেঁ। শিয়া গোষ্ঠী এখানে প্রচুর জমির মালিক। দেউবন্দিরা টার্গেট করে শিয়া ভূ-সম্পত্তির মালিকদের। তাদের সাথে দফায় সংঘষের পর দুটি প্লাটফর্ম দাঁড়িয়ে যায়। দেউবন্দিরা গঠন করে ‘শিপাহ-এ-সাহাবা পাকিস্তান (এসএসপি)’ আর শিয়ারা গঠন করে ‘শিপাহ এ মোহাম্মদ পাকিস্তান (এসএমপি)’ । মূলত সুন্নি মতাদর্শদের ঠেকাতে শিপাহ এ মোহাম্মদ এর আত্মপ্রকাশ হয়। শিয়া ও সুন্নি দু’দলের মাঝে শত্রুতা ক্রমশ বাড়তে থাকে। যা পাকিস্তানের রাজনীতি ও সমাজে ব্যাপক প্রভাব ফেলে। পাকিস্তানে সুন্নিদের দল ‘এসএসপি’ ও শিয়াদের দল ‘এসএমপি’ বিরোধ অনেকটা ওপেন সিক্রেট।\nপাকিস্তানকে সারা বছর ধরে অস্থিরতা জিইয়ে রাখার জন্য এ দু’দল যথেষ্ট। তাদের মধ্যে একাধিকবার বৈঠক হয় শান্তির জন্য। কিন্ত শান্তি আর আসে না। এসএসপি মুলত লসকর-ই-জাংভি নেতা রিয়াজ বসরা নেতৃত্বে সুসংগঠিত দল। দীর্ঘ বছরের পর বছর ধরে তাদের পৃষ্টপোষকাতায় পাকিস্তানে মাদ্রাসা ভিত্তিক শিক্ষা ব্যবস্থা গড়ে উঠে। তাদের নেতৃত্বে অনেক উপদলও সৃষ্টি হয়। যা তাদেরকে জোট বলে পরিচিত। ১৯৫৭ সালে যেখানে মাদ্রাসার সংখ্যা ছিল মাত্র ১৫০টি। বর্তমানে সেখানে সাড়ে ৫ হাজার মাদ্রাসা। আর এসব মাদ্রাসার বেশির ভাগই পাঞ্জাবে। পাকিস্তানের রাজনীতিতে এসব মাদ্রাসার ব্যাপক ভূমিকা রয়েছে।\nবিশেষ করে সন্ত্রাস ও জঙ্গি সম্পৃতার সরাসরি অভিযোগ রয়েছে প্রায় হাজারেরও অধিক মাদ্রাসার বিরুদ্ধে। পাকিস্তানে যত্রতত্র বোমা বিস্ফোরণসহ সন্ত্রাসবাদের পেছনে সক্রিয় মাদ্রাসা ছাত্রদের মধ্যে প্রায় ১০০০ ছাত্রের বিরুদ্ধে রয়েছে ভয়ংকর হামলার সব মামলা। পাকিস্তানের বর্তমান প্রধানমন্ত্রী নেওয়াজ শরীফ একাধিকবার মাদ্রাসা সম্পৃক্ত জঙ্গি দমনের চেষ্টা চালায়। কিন্ত প্রতিবারই ব্যর্থ হন। পাঞ্জাবের বিভিন্ন মাদ্রাসার জঙ্গিদের গ্রেফতার করার পর তারা জামিনে বেরিয়ে আসে। বিশেষ করে পাঞ্জাবের শেহবাজ শরীফ প্রশাসনও মাদ্রাসার জঙ্গি দমনে প্রচেষ্টা চালান। কিন্ত শেষ পর্যন্ত সফলতা আসে না। কারণ তারা এতই শক্তিশালী ও প্রশিক্ষিত যে তাদের দমন করা দুরুহ হয়ে উঠে। পাকিস্তানে এমনিতেই প্রতিনিয়ত জাতিগত সংঘাত তো রয়েছে।\nমোহাজির ও সিন্ধি, মোহাজির ও পাঠানদের মধ্যে রয়েছে ব্যাপক দ্বন্দ্ব। ১৯৮৫ সালে বাসের নিচে পড়ে এক মুহাজির বালিকার মৃত্যুকে কেন্দ্র করে মুহাজির ও পাঠানদের মধ্যে ব্যাপক জাতিগত সংর্ঘষ ছড়িয়ে পড়ে। যা পরবর্তিতে ভয়াবহ রূপ নেয়। পাকিস্তানে মুহাজিররা বিশাল ভূমিকা পালন করে চলেছে। পাকিস্তানের রাজনীতিতে সন্ত্রাস একটি কমন ইস্যু। বলা হয়ে থাকে পাকিস্তানের জঙ্গিদের কাছে যে পরিমান অস্ত্র ও বোমা রয়েছে তা অনেক দেশের সরকারের কাছেও নেই। বিভিন্ন স্বার্থান্বেষী গোষ্ঠির সহায়তায় পাকিস্তানে হচ্ছে অহরহ বোমবাজি। আর প্রাণ হারাচ্ছে হাজার হাজার মানুষ।\nপাকিস্তান জন্মের পর অর্ধেক শাসন সেনাবাহিনীর হাতে থাকলেও পাকিস্তানী রাজনীতিকরা দল গঠনে পিছিয়ে নেই। বর্তমানে ২২টি রাজনৈতিক দল সক্রিয় রয়েছে। মুহাজির নেতা আলতাফ হোসেনের নেতৃত্বে ‘মুহাজির কওমি মুভমেন্ট’ওয়ালী খানের নেতৃত্বে আওয়ামী ন্যাশনাল পার্টি, বেলুচিস্তান ন্যাশনাল পার্টি (আওয়ামী), বেলুচিস্তান ন্যাশনাল পার্টি (হাবি গ্রুপ), বেলুচিস্তান ন্যাশনাল পার্টি (মেঙ্গল), সৈয়দ মুনওয়ার হাসানের নেতৃত্বে জামাতে ইসলামী, জামহুরি ওয়াতান পার্টি, সৈয়দ মিরের নেতৃত্বে জমিয়াত এ আহলে হিদাত, ফজলুর রহমানের নেতৃত্বে জমিয়াতে ই ওলামায়ে ইসলাম, সামিউল হকের জমিয়াতে ই ওলামায়ে ইসলাম, আবুল খায়ির জুবায়েরের জমিয়াতে উলেমা ই পাকিস্তান, আল্লামা সাজিদ নকবীর মিল্লাত ই জাফরিয়া, আলতাফ হোসেনের মুত্তাহিদা কওমি মুভমেন্ট, ন্যাশনাল পিপলস পার্টি, মাহমুদ খান আকজাই এর পাখতুন খাওয়া মিল্লি আওয়ামী পার্টি, তাহির উল কাদিরের পাকিস্তান আওয়ামী তেহরিক, চৌধুরী সুজ্জাত হোসেনের পাকিস্তান মুসলিম লীগ (কায়েদে আজম), পীর পাগারোর পাকিস্তান মুসলিম লীগ, নেওয়াজ শরীফের পাকিস্তান মুসলিম লীগ (নেওয়াজ), ভুট্টো পরিবারের পাকিস্তান পিপলস পার্টি, পাকিস্তান পিপলস পার্টি (আফতাব আহমেদ), আফতাব আহমেদ খানের কওমি ওয়াতান পার্টি ও ইমরান খানের পাকিস্তান তেহরিক ই ইনসাফ।\nআর এসব রাজনৈতিক দলগুলোর নেতারা নিজেদেও অবস্থানে কখনও স্থির থাকতে পারেন না। বার বার তারা চরিত্র বদলায়। দলগুলোর নেতাদের মধ্যে কেউ ইসলামকে ব্যবহার করে, কেউ সাধারণ মানুষের দারিদ্রতার সুযোগ নিয়ে, কেউ নিজের প্রভাব খাটিয়ে ক্ষমতায় যাওয়ার চেষ্টা করে। আবার কেউ ক্ষমতার কাছাকাছি গেলে তাকে টেনে নামানোর চেষ্টা চালায়। সব মিলিয়ে পাকিস্তানে এখনও সেনাবাহিনীর ভূমিকায় প্রধান। যে কেউ ক্ষমতায় যাক না কেন তাদের পরামর্শে দেশ চালাতে হবে। অন্যতায় ক্ষমতাচ্যুত। এভাবে চলছে দেশটি। আর ১৮ কোটি জনগণ তা তাকিয়ে দেখা ছাড়া অন্য কোন উপায় নেই। বর্তমান চলমান আন্দোলনের শেষ ফসলও কি সেনাবাহিনীর ক্ষমতা লাভ কিনা তা দেখতে আরও কিছু সময় অপেক্ষা করতে হবে।\nদৈনিক পূর্বকোণ, ০৬ সেপ্টেম্বর ২০১৪।


'আই ডোন্ট বেলং' - বিশ্বে আপনার জায়গা খুঁজে পাচ্ছেন না? - সিজটা2সিজন ব্লগ - কাউন্সেলিং\n'আমি বিশ্বাস করি না' - বিশ্বে আপনার স্থানটি খুঁজে পাচ্ছেন না?\nপ্রধান কাউন্সেলিং 'আমি বিশ্বাস করি না' - বিশ্বে আপনার স্থানটি খুঁজে পাচ্ছেন না?\nধারাবাহিকভাবে অনুভব করা হচ্ছে, 'আমি অন্তর্ভুক্ত নই'? নতুন ব্যক্তি এবং নতুন অংশীদারদের চেষ্টা করুন, তবে আপনি যতই চেষ্টা করুন না কেন বহিরাগতকে অনুভব করুন? কেন এবং কীভাবে এটি পরিবর্তন করা যায় তা এখানে\nক্রমাগত বাম অনুভূতি, 'আমি অন্তর্ভুক্ত না?'এমনকি তথাকথিত দ্বারা ঘিরে থাকলেও ' বন্ধুরা '?\nসম্পাদক এবং প্রধান লেখকআন্দ্রে ব্লুন্ডেল‘একাত্মতার’ বিষয়টি আবিষ্কার করে।\nকিসের সাথে সম্পর্কযুক্ত?\nঅন্তর্গত হিসাবে সংজ্ঞায়িত করা হয়অনুভূতিএকটি দলের অংশ, এটি একটি পরিবার , বন্ধুদের একটি সেট , বা ক ।\nমনোবিজ্ঞানী আব্রাহাম মাসলো, তার বিখ্যাত মডেল সম্পর্কেমানব অনুপ্রেরণা বলা হয় ‘ প্রয়োজনের শ্রেণিবিন্যাস ’, দেখেছি‘ ভালবাসা এবং এতটা গুরুত্বপূর্ণ হিসাবে অন্তর্ভুক্ত তিনি তাদের খাদ্য এবং আশ্রয়ের মতো আমাদের প্রাথমিক 'শারীরবৃত্তীয় চাহিদা' এবং 'সুরক্ষা প্রয়োজনের' মতো তৃতীয় স্থান দিয়েছেন এবং সুস্বাস্থ্য ।\nকিন্তু আমাদের আধুনিক বিশ্বে, অন্তর্ভুক্ত হওয়া কঠিন অনুভব করতে পারে এবং সম্ভবত এটি নতুন অর্থ গ্রহণ করেছে।যখন আমরা আমাদের অন্তর্ভূক্তির আকাঙ্ক্ষার কথা বলি, তখন এটি কোনও গোষ্ঠীতে যোগদানের জিনিসটি ঠিক করতে পারে না, অবশ্যই অন্যটি নয় ফেসবুক দল।\nআমাদের মধ্যে অনেকেই 'কোনও কিছুর অংশ অনুভূতি' অর্থ কী তাও নিশ্চিত নয়। এমন একটি পৃথিবীতে যেখানে আমরা যে কোনও সময় যে কোনও সময় সংযোগ করতে পারি, আমাদের একটি অস্থির, শূন্য অনুভূতি রয়েছে যার উত্তর আমরা চাই। এবং আমাদের কারও কারও কাছে আমরা যা বলছি তা হ'ল, ' আমি একাকী বোধ করছি , সব সময়, এবং কেন জানি না।\nপ্রাকৃতিক বিপর্যয়ের পরে ptsd\nব্যক্তিগতভাবে আপনার কী ‘আত্মীয়তা’?\nআপনি যখন বলছেন যে 'আমি স্বীকৃত নই' আপনি আসলে কী বিষয়ে কথা বলছেন তা দেখার জন্য এটি সহায়তা করতে পারে।\nআপনার ব্যক্তিগত সংজ্ঞাটি কী?\nপারবে তুমি এটিকে এমন উপাদানগুলিতে ভাঙ্গুন যা আরও সঠিক ?\nআপনার ধারণার কি বাস্তবসম্মত? নাকি স্বাস্থ্যকর?\nআপনি নিজের থাকার ধারণাটি কোথায় শিখলেন?\nউদাহরণস্বরূপ, আপনি যদি বলছেন যে 'আমি অন্তর্ভুক্ত নই' এবং আপনি যা খুঁজে পেয়েছেন তার অর্থ এটি, ‘আমি মনে করি না যে কেউ আমার ইনপুটকে গুরুত্ব দেয়’, এটি অবিলম্বে আপনাকে দিতে পারে নতুন লক্ষ্য । আপনি সন্ধান শুরু করতে পারেন নতুন বন্ধুরা একটি সূচনা পয়েন্ট হিসাবে, বা চাকরি খুঁজছি যেখানে আপনার দক্ষতা মূল্যবান।\nফ্রেডি বিবাহ দ্বারা\nআপনি যদি আবিষ্কার করেন যে আপনি যখন 'আমি অন্তর্ভুক্ত না' বলি তখন আপনার সত্যিকার অর্থে আপনি নিয়ত থাকতে চান দ্বারা অনুমোদিত বা পছন্দ হয়েছে ? নাকি 100 হাজার ইনস্টাগ্রাম ফলোয়ার রয়েছে?\nতাহলে আপনি বুঝতে শুরু করতে পারেন যে এটি নয়সম্পর্কিত স্বাস্থ্যকর ফর্ম। আপনি পছন্দ করেন এমন প্রত্যেকের জন্যই এটি বাস্তবসম্মত নয়, বা স্বাস্থ্যকর, বিশেষত আপনি যদি থাকেন অনুমোদনের জন্য নিজেকে বাদ দিয়ে অন্য কিছু হচ্ছে ।\nএবং যদি আপনি সত্যিই বলছেন, 'আমি আছি ভয়ানক একাকী এবং অন্যের সাথে সংযুক্ত হতে পারে না ', তারপরে গভীর খনন এবং মূল কারণগুলি দেখার সময় এসেছে।\n'আমি অন্তর্ভুক্ত নই' এমন অনুভূতিযুক্ত আমি কীভাবে শেষ করতে পারি?\nনিজেকে অন্তর্ভুক্ত না করা অনুভূতি। এবং নেতিবাচক বিশ্বাস নেতিবাচক শৈশব পরিবেশ এবং অভিজ্ঞতা থেকে আসা ঝোঁক।\nশৈশব ট্রমা ।\nভালো জিনিস যৌন নির্যাতন আমরা প্রায়শই এমন অনুভূতির পিছনে থাকি। এটি আমাদের বিচলিত করে leaves লজ্জা , এবং ত্রুটিযুক্ত এবং অনুভূতি অপ্রতিরোধ্য । যদি আমরা গভীরভাবে একটি দৈত্যের মতো অনুভব করি তবে আমরা কীভাবে নিজেকে অনুভব করতে পারি? এটি আমাদের ধ্বংস করে দেয় স্ব অর্থে । অন্তর্গত, আমাদের প্রয়োজন আমরা কে জানি , এবং আমাদের কী অফার করতে হবে।\nপ্রতিকূল শৈশব অভিজ্ঞতা ।\n'ACEs' নামেও পরিচিত, এগুলি আমাদের কম রেখে দিতে পারে আত্মসম্মান এবং একটি দুর্বল পরিচয়। এগুলিতে অবহেলা, পিতা-মাতা, যিনি আসক্তি বা like অ্যালকোহলযুক্ত বা কোনও মানসিক অসুস্থতা রয়েছে, কোনও পিতামাতাকে এবং আপনার বাবা-মাকে দুর্ব্যবহার করা দেখে বিবাহবিচ্ছেদ ।\nআপনার অবশেষে একজন যত্নশীল হিসাবে একজন ছোট বাচ্চা হওয়া উচিত যা আপনাকে শর্তহীন ভালবাসা, গ্রহণযোগ্যতা এবং সুরক্ষা দিয়েছিল।\nপরিবর্তে যদি আপনার কেয়ারগিভিয়ার বেমানান হয়, বা আপনাকে ‘উপার্জন’ প্রেম করতে হয়, তবে আপনি একজন প্রাপ্তবয়স্ককে শেষ করে দিয়ে যান ‘ উদ্বেগ সংযুক্তি ’। আপনি এখনও অন্য ব্যক্তিকে যে ভালোবাসার মতো দেখেন তার মধ্যে ফিট করার চেষ্টা করছেন, ঘরে কখনও বোধ হয় না বা, প্রকৃতপক্ষে, বিশ্বের।\nমানসিক সমস্যা এবং ব্যাধিগুলি কি আপনাকে বহিরাগতের বোধ অনুভব করতে পারে?\nদ্বারা: ফেলিক্স হুথ\nভালো জিনিস হতাশা এবং উদ্বেগ আমাদের বোধ করতে পারেকারণ একটি বহিরাগত লজ্জা তারা আনতে পারে। আমরা ত্রুটিযুক্ত, ত্রুটিযুক্ত বোধ করি অন্য সবার মতো ভাল না ।\nমানে আপনি নিজেকে, অন্যকে এবংপৃথিবী এমনভাবে যা বর্তমান রীতি থেকে বাইরে। এটি সত্যিই শক্তিতে ফিটিং করতে পারে।\nঅন্তর্ভুক্ত করতে পারেনআরও অর্ডার প্রয়োজন এবং কম সংবেদনশীল ইনপুট অন্যান্য মানুষের তুলনায়। এবং অন্যেরা সহজেই পরিচালনা করতে পারে এমন পরিবেশগুলি আপনার সংবেদনগুলির জন্য খুব বেশি অনুভব করতে পারে। এত আলাদা হওয়া আপনাকে বহিরাগত বলে মনে করতে পারে।\nআপনার নিজের বলে মনে করার ক্ষমতাকেও ব্যাহত করতে পারে। গ্রুপে আপনি পারেনআপনি যতই চেষ্টা না করার চেষ্টা করুন, খুব বেশি কথা বলুন বা বাধা দিন। শেষ ফলাফলটি আপনি একটি সামাজিক পরীয়া বোধ করেন। এবং আপনি কোর্স এবং প্রকল্পগুলির মতো জিনিসগুলি ছেড়ে দিতে পারেন, যার অর্থ আপনি নিজেকে এমন গোষ্ঠী থেকে সরিয়ে নিয়েছেন যেগুলি আপনি সবে শুরু করতে শুরু করেছিলেন খুব হতাশ বোধ অবিরত রাখতে.\nজিনিসগুলির অংশ হওয়ার আপনার ধারণাটি কোথা থেকে এসেছে?\nশৈশবকাল কাটেনি এবং মনে হয় না যে আপনার কোনও ব্যাধি আছে? তবুও মনে হচ্ছে আপনি নিজের নন?\nপ্রায়শই ধারণা, মূল্যবোধ ও বিশ্বাস আমরা বেঁচে থাকি এবং মর্যাদাবোধ করি, এমনকি আমাদের নিজস্বও নয়। তারা আমরা শিখেছি জিনিসবাবা-মা এবং যত্নশীলদের কাছ থেকে, বা অংশীদার এবং সমবয়সীদের কাছ থেকে ধার করা।\nকেন এটা কোন ব্যাপার? কারণ আমরা এমন কোনও কিছুর পিছনে পিছনে যেতে পারি যা আমাদের গভীরভাবে সত্য যা চায় বা প্রয়োজন তা নয়। ভিতরে থাকা আমরা যদি নিজেদের বিরুদ্ধাচরণ করি তবে আমরা কীভাবে আমাদের অনুভূতি বোধ করতে পারি?\nঅন্তর্ভুক্ত এবং ব্যক্তিগত মূল্যবোধ\nএটি আপনার দেখতে এখানে সহায়তা করতে পারে ব্যাক্তিমূল্য ,এবং কীভাবে তারা আপনাকে কী হতে পারে তা সম্পর্কিত হতে পারে।\nAspergers সঙ্গে একটি শিশু বড় কিভাবে\nআপনার কাছে কী গভীরভাবে গুরুত্বপূর্ণ তা জানা এবং অনুসরণ করা এমন লোকদের সাথে দেখা করার দিকে পরিচালিত করে যা আপনার সাথে সাধারণ জিনিসগুলির সাথে মিল রয়েছে,এবং জীবন পছন্দ করা যে আপনি একটি উদ্দেশ্য অর্থে । আপনি কি মূল্য না টাকা , বা দানশীলতা ? অ্যাডভেঞ্চার, না স্থিরতা? আপনি যে শহরে বড় হয়েছেন সেখানকার কোনও ব্যবসায়িক প্রতিষ্ঠানের সাথে বা বিদেশের দাতব্য মিশনে আপনি নিজেকে অনুভব করছেন?\nঅন্তর্ভুক্ত - আমরা খুঁজে পাই এমন কিছু, বা আমরা তৈরি করি এমন কিছু?\nলেখকটোকো-পা টার্নার, তার বইতে অন্তর্ভুক্ত: নিজের বাড়িতে স্মরণ করা , আমরা আমাদের বাইরে খুঁজে পাই পৌরাণিক কাহিনী হিসাবে অন্তর্ভুক্ত করার পুরানো ধারণাগুলিকে প্রশ্ন করে।\nপরিবর্তে, তিনি পরামর্শ দেন যে হ'ল একটি দক্ষতা যা আমরা শিখতে পারি এবং এটি অন্তর্গত থেকে অন্তর্গত থেকে কাজ করে।\n“সম্প্রদায় এবং উদ্দেশ্য সম্পর্কে আমাদের আকাঙ্ক্ষা এতটাই শক্তিশালী যে এটি আমাদের দলবদ্ধতা, সম্পর্ক, বা বিশ্বাসের ব্যবস্থায় যোগ দিতে পরিচালিত করতে পারে যা আমাদের ক্ষুণ্ন বা বিভক্ত আত্মাকে নিজের হওয়ার ভ্রান্ত ধারণা দেয়। তবে ভ্রান্ত মালিকানাধীন স্থানগুলি আমাদের শর্তযুক্ত সদস্যপদ দেয়, যাতে আমাদের খাপ খাইয়ে নিতে নিজের অংশ কেটে ফেলতে হয় false যদিও মিথ্যা সম্পত্তির কোনও সময়ের জন্য দরকারী এবং শিক্ষামূলক হতে পারে, তবে আত্মা অস্থির হয়ে ওঠে। '\nতিনি পরামর্শ দেন আমরা মেরামত শুরু করব আমাদের পরিচয় এবং মূল্য , এবং আমাদের সাথে আমাদের সম্পর্ক , সম্পর্কিত তৈরিমধ্যে। সেখান থেকেআমরা আমাদের সাথে সংযুক্ত করার উপায়গুলি খুঁজে পেতে পারি খাঁটি স্বতন্ত্র আমাদের চারপাশে যা আছে এই দৃষ্টিকোণ দিয়ে, আমরা সত্যই সর্বত্র অন্তর্ভুক্ত খুঁজে পেতে পারেন।\nমূল সমস্যাগুলির মুখোমুখি হওয়ার সময় যা আপনাকে একাকী করে দেয়, সংযোগ বিচ্ছিন্ন করে দেয় এবং মনে হয় আপনি নিজের নন? আমরা আপনাকে সাথে সংযুক্ত s। বা সন্ধান করুন আমাদের উপর , সাথে আপনি যে কোনও জায়গা থেকে কাজ করতে পারেন।\nএখনও 'আমি অন্তর্ভুক্ত না' অনুভূতি সম্পর্কে ক্রমাগত একটি প্রশ্ন আছে? বা অন্য পাঠকদের সাথে আপনার অভিজ্ঞতা ভাগ করতে চান? নীচের মন্তব্য বাক্স ব্যবহার করুন। নোট করুন যে মন্তব্যগুলি সংযত হয় এবং আমরা হয়রানি বা বিজ্ঞাপনের অনুমতি দিই না।\nআন্দ্রে ব্লুন্ডেল এই সাইটের সম্পাদক এবং প্রধান লেখক। তিনি ব্যক্তি কেন্দ্রিক কাউন্সেলিং এবং কোচিং অধ্যয়ন করেছেন এবং ট্রমা, সম্পর্ক এবং সত্যতা সম্পর্কে লিখতে পছন্দ করেন।\nআমি সফল মনে করি না\nবিবাহপূর্ব কাউন্সেলিং প্রশ্ন\nআপনার আবেগের স্বাস্থ্য সুস্বাস্থ্যযুক্ত? এই7টি অবাক করা প্রশ্ন ব্যবহার করে দেখুন


হিজাব পরিধান করাটা উপভোগ করেন ক্রীড়াবিদ জাফরী\n০৫ সেপ্টেম্বর ২০১৮, ১০:৫৪\nহিজাব পরিধান করাটা উপভোগ করেন ক্রীড়াবিদ জাফরী - সংগৃহীত\nএশিয়ান গেমসে মালয়েশিয়ার ক্রীড়া দলের সাথে অংশগ্রহণকারী হিজাবী খেলোয়াড় সিতি নূর সুহায়দা জাফরী। তার কাছে জানতে চাওয়া হয় হিজাব পরিধানের জন্য কি আপনার ক্রীড়া শৈলী উপস্থাপন করতে কোনো অসুবিধা হয় কিনা? এর উত্তরে তিনি জানান, মুসলিমদের অবশ্য পালনীয় হিজাব পরিধান করাতে তার জন্য কখনো কোনো অসুবিধাজনক মনে হয়নি।\n‘আমি আমার এই নির্দিষ্ট পোশাকে একজন ক্রীড়াবিদ হিসাবে সবসময় আমার সর্বোচ্চটা দিতে পারি। আমি হিজাব পরিধান করাটা উপভোগ করি।’ -তিনি এমনটি জানান।\nসুহায়দার দল গত বছর কুয়ালামপুরে অুনিষ্ঠিত ২৯তম SEA Games এ সিলভার জয় করেছিল এবং এর আগের বছর সিঙ্গাপুরে অনুষ্ঠিত SEA Games এ ব্রোঞ্জ জয় করেছিল।\nহিজাব পরেই মিস ইংল্যান্ড প্রতিযোগিতার ফাইনালে\nডেইলি মেইল, ০৪ সেপ্টেম্বর ২০১৮\nহিজাব পরেই মিস ইংল্যান্ড-২০১৮ প্রতিযোগিতার ফাইনালে উঠেছেন মুসলিম নারী সারা ইফতেখার। এখন স্বপ্ন দেখছেন চূড়ান্ত বিজয়ের। অবশ্য এজন্য তাকে আরো ৪৯ জন প্রতিযোগীর সাথে লড়াইয়ে জিততে হবে।\nআজ মঙ্গলবার নটিংহ্যামশায়ারের কেলহ্যাম হলে মিস ইংল্যান্ডের ফাইনাল অনুষ্ঠিত হবে।\nহোদারসফিল্ডের বাসিন্দা ২০ বছর বয়সী সারা একজন আইনের ছাত্রী। এই প্রতিযোগিতায় জয়ী হলে চীনে মিস ওয়ার্ল্ড ইংল্যান্ডের প্রতিনিধিত্ব করবেন তিনি।\nনিজের ইনস্টাগ্রাম অ্যাকাউন্টে সারা জানান, প্রতিযোগিতার ফাইনালের পৌঁছানো ‘কতটা দারুণ’ তা তিনি বোঝাতে পারবেন না।\nনিজের ইনস্টাগ্রাম অ্যাকাউন্টে একটি সেলফি দিয়ে সারা লিখেন, ‘ওয়াও!!! ২০১৮ সালের মিস ইংল্যান্ডের ফাইনালে পৌঁছানোর অনুভূতি বোঝাতে পারবো না। আলহামদুল্লিাহ।’\nসারা বলেন, ‘এটা একটা অবিশ্বাস্য অনুভূতি এবং আমি কখনো ভুলবো না।’\nসারা মাঝে মধ্যেই পাকিস্তানি ফ্যাশনের পোশাক পরে নিজের ইনস্টাগ্রাম অ্যাকাউন্টে ছবি আপলোড করে থাকেন। এ অ্যাকাউন্টে তার বহু ফলোআর রয়েছে।\nহুদারসফিল্ড বিশ্ববিদ্যালয়ের ছাত্রী সারা ১৬ বছর বয়সে নিজের ব্যবসা চালু করেন। সারা তার জনপ্রিয়তাকে ব্যবহার যে অর্থ পেয়েছেন তা দিয়ে একটি দাতব্য সংস্থা খুলেছেন। ‘সারা গোফান্ডমি’ দাতব্য সংস্থাটি দক্ষিণ আমেরিকা, শ্রীলঙ্কা, রাশিয়া, ভিয়েতনামের বাস্তুচ্যুত শিশু এবং প্রাকৃতিক দুর্যোগে ক্ষতিগ্রস্তদের সাহায্য করে থাকে।\nগোফান্ডমি পেজে সারা লিখেন, ‘আমি মিস ২০১৮ প্রতিযোগিতায় যে সৌন্দর্য প্রদর্শনের জন্য অংশ নিয়েছি, তার আসলে কোনো নির্দিষ্ট সংজ্ঞা নেই। প্রত্যেকেই তার নিজের উপায়ে, নির্বিশেষে ওজন, বর্ণ, রং বা আকৃতিতে সুন্দর।\nআল জাজিরা, ২৯ মে ২০১৮\nসপ্তম শ্রেণির ছাত্রী গ্রেস লয়েড যখন হিজাব পরে রমজানের প্রথম দিন ক্লাসে ঢুকল, সব সহপাঠীরা তাকে করতালি দিয়ে স্বাগত জানালো। সহপাঠিদের এমন আচরণে মুগ্ধ গ্রেস। আর তার সহপাঠীর চমকিত গ্রেসের মাথায় হিজাব দেখে। কাতারের রাজধানী দোহার গালফ ইংলিশ স্কুলের সপ্তম শ্রেণির ছাত্রী গ্রেস লয়েড একজন ব্রিটিশ খ্রিস্টান। তবে খ্রিস্টান হয়েও এই রমজানে সে পুরো মাস হিজাব পরে চলার সিদ্ধান্ত নিয়েছে।\nমা ইলি লয়েডের সাথে কাতারে বসবাস করে ১১ বছর বয়সী গ্রেস লয়েড। তার মা ‘ওয়ার্ল্ড হিজাব ডে’ নামক দাতব্য সংস্থার নির্বাহী পরিচালক ও একই সাথে সংস্থাটির কাতার প্রতিনিধি। ইলি লয়েড বলেন, হিজাব শুধু একটি কাপড়ই নয়, এটি মুসলিম নারীদের বিশ্বাসের সাথে যুক্ত।\nশুধু গ্রেস নয়, তার মতো আরো অনেকে বিশ্ব হিজাব দিবসের উদ্যোক্তা নাজমা খানের আহ্বানে সাড়া দিয়ে হিজাব পরতে শুরু করেছেন এই রমজানে। ‘হিজাব চ্যালেঞ্জ’ নামের ওই কর্মসূচির আওতায় বিশ্বের বিভিন্ন স্থানে সব ধর্মাবলম্বী নারীরা হিজাব পরছেন রমজানে। এই কর্মসূচির উদ্দেশ্য মুসলিম নারীদের সাথে সংহতি প্রকাশ ও যারা হিজাবের কারণে বিভিন্ন সময় বৈষম্যের শিকার হন তার প্রতিবাদ।\nহিজাব পরার বিষয়ে গ্রেস বলেন, ‘আমি বিষয়টিতে শক্ত অবস্থান নিয়েছি। আমার ক্লাসের সবাই হিজাব পরে, তাই আমার জন্য আরামদায়ক হচ্ছে বিষয়টি।’ অবশ্য মধ্যপ্রাচ্যে বসবাস করার কারণে যে সুবিধা গ্রেস পাচ্ছেন তার বিপরীত চিত্র আছে অন্যত্র। হিজাব চ্যালেঞ্জে সাড়া দিয়ে অনেকেই মুখোমুখী হয়েছেন বিব্রতকর পরিস্থিতির। তবুও তারা দমে যাচ্ছে না।\nব্রাজিলের বিশ্ববিদ্যালয় ছাত্রী পামেলা জাফরেদও তাদের একজন যারা এই রমজানে পুরো মাস হিজাব পরার সিদ্ধান্ত নিয়েছেন। পামেলার মতে হিজাব তার চোখ খুলে দিয়েছে। ব্রাজিলের মধ্যাঞ্চলীয় গইয়ানিয়া শহরের বাসিন্দা পামেলার জন্ম ক্যাথলিক খ্রিস্টান পরিবারে। মুসলিমদের প্রতি সংহতি জানিয়ে হিজাব পরে প্রথম দিন তাকে বিব্রতকর পরিস্থিতির মুখোমুখি হতে হয়েছে। তিনি বলেন, সেটি ছিলো সবচেয়ে বাজে দিন আমার জন্য। আমি হিজাব পরে জিমে গেলাম, অনেকেই কটুক্তি করতে লাগলো। গ্রুপ ভিত্তিক ক্লাস হয় সেখানে, কিন্তু আমার সাথে কেউ আসতে চায়নি যতক্ষণ না ইনস্ট্রাটক্টর তাদের ভাগ করে দেয়।’\nপামেলা বলেন, এর মাধ্যমে আমি বুঝতে পারছি হিজাব পরার কারণে মুসলিম নারীদের কতটা সমস্যায় পড়তে হচ্ছে। তাদের সমাজের বিভিন্ন ক্ষেত্রে উপেক্ষা করা হয়।\nবিশ্ব হিজাব দিবসের উদ্যোক্ত নাজমা খান বাংলাদেশী বংশোদ্ভূত মার্কিন নাগরিক। তার উদ্যোগেই প্রতি বছর ১ ফেব্রুয়ারি পালিত হয় বিশ্ব হিজাব দিবস। তিনি বলেন, ‘হিজাব পরার কারণে পশ্চিমা বিশ্বে মুসলিম নারীরা কতটা নিগৃহীত হয় সেটি বুঝতে পারবেন যারা এই কর্মসুচিতে সাড়া দিয়ে একমাস হিজাব পড়বেন।’ নাজমা খান জানিয়েছেন, মুসলিম নারীদের সাথে সংহতি জানিয়ে অন্য ধর্মাবলম্বীদের হিজাব পরার কর্মসুচির ব্যাপক প্রভাব ইতোমধ্যেই পড়তে শুরু করেছে।\nমরমন খ্রিস্টান সম্প্রদায়ের লোক কেয়লা হাজ্জি জানিয়েছন, শুধু হিজাব নয় তিনি এ বছর রোজাও রাখতে শুরু করেছেন মুসলিমদের মতো। যুক্তরাষ্ট্রর ক্যালিফোর্নিয়া অঙ্গরাজ্যের ফ্রেসনোতে বসবাসকারী ৩৫ বছর বয়সী এই নারী বলেন, ‘মুসলিমদের কাছাকাছি না আসলে আমি বুঝতে পারতাম না তাদের সাথে মেশা কতটা আনন্দের’। তিনি চান হিজাব চ্যালেঞ্জের সুদূর প্রসারী প্রভাব পড়–ক, যা মুসলিম নারীদের অধিকার আদায়ে সহায়ক হবে। তিনি বলেন, মুসলিম নারীরা তাদের পোশাক নিয়ে কতটা সংগ্রাম করেন সেটিও বুঝতে পারতাম না হিজাব না পরলে।\nযুক্তরাষ্ট্রসহ পশ্চিমা বিশ্বে মুসলিম নারীদের হিজাব পরার কারণে অনেক সমস্যার মুখোমুখি হতে হয়। বিশেষ করে ডোনাল্ড ট্রাম্প যুক্তরাষ্ট্রের প্রেসিডেন্ট নির্বাচিত হওয়ার পর দেশটিতে মুসলিমদের ওপর হেট ক্রাইম অনেক বেড়ে গেছে। মুসলিম বিদ্বেষী গ্রুপগুলো প্রায়ই মুসলিমদের দেশ থেকে বের করে দিতে প্রচারণা চালায়। ইউরোপীয়ান আদালতও গত বছর কর্মক্ষেত্রে ধর্মীয় চিহ্ন সম্বলিত পোশাক পরার ওপর নিষেধাজ্ঞা দিয়েছে।\nনিউ ইয়র্কের বাসিন্দা নাজমা খান আশা করছেন, এই কর্মসুচির মাধ্যমে সারা বিশ্বে হিজাবের বিষয়ে সচেতনা তৈরি হবে। মুসলিম নারীদের পোশাকের স্বাধীনতার একটি অংশ যে হিজাব সে বিষয়টি সবাই বুঝতে পারবে। এবং সারা বিশ্বে মুসলিম নারীরা কোন প্রতিবন্ধকতা ছাড়াই হিজাব পরতে পারবেন।


সেপ্টে ১৪, ২০১৯ / ০৭:৫৭অপরাহ্ণ\nআওয়ার ইসলাম: রংপুর-৩ আসনে উপ-নির্বাচনে জাতীয় পার্টির প্রার্থী এরশাদপুত্র রাহগীর আল মাহি সাদ এরশাদ সিলেটে দুই ওলির মাজার জিয়ারত করেছেন। শনিবার দুপুর ১টায় বিমানযোগে ওসমানী আন্তর্জাতিক বিমানবন্দরে এসে পৌঁছান তিনি।\nএরপর দুপুর ২টার দিকে হজরত শাহজালাল (রহ.) ও হজরত শাহপরান (রহ.)-এর মাজার জিয়ারত করেন। এ সময় মাজারে গিলাফ ছড়ান তিনি। এ সময় তার সঙ্গে ছিলেন জাতীয় পার্টির প্রেসিডিয়াম সদস্য এটিইউ তাজ রহমানসহ কেন্দ্রীয় কয়েকজন নেতা এবং সিলেট জেলা ও মহানগর জাতীয় পার্টির নেতাকর্মীরা।\nমাজার জিয়ারত শেষে বিকেলে সিলেট সার্কিট হাউসে জাতীয় পার্টির নেতাকর্মীদের সঙ্গে মতবিনিময় করবেন সাদ এরশাদ। এরশাদের মৃত্যুতে শূন্য হওয়া রংপুর-৩ আসনের উপ-নির্বাচনে জাতীয় পার্টি থেকে প্রার্থী হন সাদ। নির্বাচন সামনে রেখে দুই ওলির মাজার জিয়ারত করতে সিলেটে এসেছেন তিনি।